Selektovanje otpada se "teško prima" kod Kruševljana - KruševacGrad\nSelektovanje otpada se „teško prima“ kod Kruševljana\nIako je u prethodnom periodu na području Grada postavljeno blizu 300 reciklažnih kontejnera, većina građana nastavlja sa starom praksom da kompletno smeće odlaže u komunalne kontejnere. Česta slika je i nemarno bačeno smeće sa strane a pored kontejnera se baca i otpad za čije je odlaganje predviđeno iznajmljivanje posebnih kontejnera. Kako je primarna selekcija prvi korak u očuvanju životne sredine, u procesu njenog uspostavljanja edukacija građana je od presudnog značaja – kaže Snežana Radojković, direktorka Javnog komunalnog preduzeća Kruševac\nPrema rečima Radojkovićke, na teritoriji Grada Kruševca godišnje se produkuje preko 50.000 tona komunalnog otpada koji završi na deponiji „Srnje“. Primarna selekcija zastupljena je sa samo šest do sedam odsto, a još uvek je zanemarljiv i procenat reciklaže generisanog otpada.\n– Cilj je da se do 2025. godine prepolove količine kućnog čvrstog otpada na gradskoj deponiji, odnosno, da se polovina od toga reciklira – kaže ona, dodajući da se u našem gradu dnevno sakupi oko 1,35 kilograma otpada po stanovniku, te da na deponiju u Srnju samo tokom jednog dana završi više od 140 tona kućnog smeća.\nDa građani još uvek nemaju dovoljno razvijenu svest o značaju primarne selekcije otpada i reciklaži, te da je neophodno nastaviti sa edukacijom kako odraslog stanovništva tako i naših najmlađih sugrađana, ističu u preduzeću zaduženom za održavanje čistoće Grada.\n– Za poslednjih godinu dana na području Grada Kruševca postavljeno je blizu 300 reciklažnih kontejnera (za oko 6.500 domaćinstava i 1.100 pravnih lica), ali bez obzira na datu mogućnost da se reciklažni otpad odvaja od komunalnog, uglavnom se nastavlja sa starom praksom da se kompletno smeće odlaže u komunalne kontejnere. Smeće se baca i sa strane, a neretko je to šut, stari nameštaj i ostalo smeće za čije je odlaganje predviđeno iznajmljivanje posebnih kontejnera – kaže Radojkovićka, dodajući da se reciklažni kontejneri, i nakon više od godinu dana od kada su postavljeni u naseljenim mestima, izuzev kada je u pitanju PET ambalaža, uglavnom koriste nenamenski.\nZa nerazvrstano i smeće bačeno sa strane, “zaslužni” su neodgovorni građani ali i nelegalni sakupljači sekundarnih sirovina.\n– Oni uglavnom dolaze pre vremena predviđenog za pražnjenje kontejnera od strane JKP, izbace kompletno smeće iz komunalnih kontejnera, odvoje ono što im je potrebno, bez da vrate ostatak smeća u kontejner. To stvara ružnu sliku, potencijalno je izvor zaraze, ali je i dodatni posao za radnike JKP zadužene za odvoženje smeća – objašnjava ona, dodajući da se JKP suočava i sa problemom uništavanja kontejnera, od lomljenja do paljenja koje je najčešće izazvano bacanjem pepela tokom zimskog perioda.\nIpak, postoje i primeri dobre prakse kada je u pitanju primarna selekcija otpada.\n– U dvorištima svih gradskih škola postavljeni su reciklažni kontejneri koji se uglavnom koriste propisno, što dokazuje da edukacija naših najmlađih sugrađana daje odlične rezultate. Nadamo se da će upravo deca uticati i na starije da se odgovornije ponašaju kada je reč o selektovanju otpada – kaže naša sagovornica, dodajući da JKP zajedno sa Gradom i u saradnji sa Nemačkom organizacijom sa međunarodnu saradnju (GIZ), u školama i vrtićima organizuje edukativne radionice na temu zaštite životne sredine, sa posebnim akcentom na značaj primarne selekcije otpada.\nPored edukacije najmlađih, radi se i na podizanju svesti odraslog stanovništa. Kroz ulične akcije, sa građanima se razgovara na temu primarne selekcije otpada. U okviru tih akcija dele se i flajeri “Mali trud uloži- pravilno odloži” koje je izradilo JKP, sa detaljnim uputstvima o pravilnom odlaganju otpada, uz navođenje nekoliko važnih poruka- da je selektivno odlaganje otpada nešto što se lako može uraditi, da odvajanjem papira, kartona i PET ambalaže od ostalog otpada pokazujemo da smo odgovorni prema sebi i svojoj zajednici, da se odvajanjem otpada omogućava reciklaža i ponovna upotreba, čime se pored manjeg zagađenja vode, vazduha i zemljišta, smanjuje i ekspoloatacija neobnovljivih resursa.\nNo, i pored ovih akcija, Kruševac je kao i većina gradova u Srbiji još uvek daleko od primarne selekcije na kućnom pragu, a kućno smeće neretko završava u vodotokovima i na divljim deponijama.\n– Zahvaljujući angažovanju meštana i radnika JKP, uspeli smo da smanjimo broj divljih deponija na nekih 30-tak i nadamo se da ćemo nakon što sva sela budu obuhvaćena organizovanim odvoženjem smeća, uspeti da taj broj još smanjimo. Konstantno radimo i na čišćenju vodotokova.U poslednjoj sprovednoj akciji, samo je na obodima i u koritu Ribarske reke prikupljeno je preko 600 kubika kućnog smeća – kaže direktorka, objašnjavajući da su posledice takvog ponašanja prema rekama velike, te da zbog velikih količina nemarno odloženog smeća u i pored rečnih korita, prilikom obilnijih kiša dolazi do izlivanja vodotokova i plavljenja okolnih domaćinstava i oranica.\nNavodeći značaj primarne selekcije otpada i reciklaže u procesu očuvanja životne sredine, Radojkovićka je kao ilustraciju navela podatak da je za razgradnju konzervi i limenki potrebno i do 500 godina, za razgradnju plastike, pet ambalaže i kesa od nekoliko stotina do hiljadu godina, dok se staklena ambalaža ne razgradi nikada.\n– Ovi podaci dovoljno govore o tome koliko su primarna selekcija otpada i reciklaža važni u procesu zaštite životne sredine. Nažalost, primarna selekcija je u našoj zemlji zastupljena sa samo šest do sedam odsto, dok je u Evropi taj prosek preko 65 odsto. Istovremeno, reciklira se manje od deset odsto generisanog otpada, što je sedam puta manje od evropskog proseka – kaže Radojkovićka.\nGovoreći o deponiji “Srnje” kao potencijalnom zagađivaču životne sredine, istakla je i veliki značaj kompostiranja što je, kako je rekla, za većinu građana još uvek velika nepoznanica.\n– Građani koji odluče da prave komposte, pre svega bi dali veliki doprinos u očuvanju prirode, a istovremeno bi obezbedili i određene uštede. Naime, pored mogućnosti da se korišćenjem komposta poboljša struktura zemljišta i proizvede zdravo organsko bilje, štiti se i životna sredina, jer organski otpad na deponijama, bez prisustva vazduha, prilikom razgradnje proizvodi metan, što dovodi do zagađenja i vode i vazduha i zemljišta – objašnjava ona, dodajući da se upravo zbog toga građanima deli i materijal sa detaljnim uputstvima o pravilnom kompostiranju i koristima koje donosi proces biološke razgradnje organskih materija.\nKampanja upoznavanja naših sugrađa sa neophodnošću primene cirkularne ekonomije i primarne selekcija otpada, deo je projekta “Primarna selekcija otpada na mestu nastanka” sa kojim je JKP Kruševac otpočelo 2016. godine i trajaće dve naredne godine.\nU međuvremenu su, uz podršku Grada i Nemačke organizacije za međunarodnu saradnju (GIZ), obezbeđene vredne donacije. Iz budžeta Grada obezbeđeno je specijalizovano vozilo za sakupljanje sekundarnih sirovina, a donacijama GIZ-a 470 kanti sa točkićima, 40 kontejnera za mešani komunalni otpad, po 80 kontejnera za staklo, PET ambalažu, papir i karton, te 820 kanti za individualna domaćinstva. Takođe, sredstvima GIZ-a obezbeđena je pokretna traka i dodatna oprema za Reciklažni centar JKP, jedno specijalizovano vozilo, dok je JKP iz sopstvenih sredstava obezbedilo 42.000 džakova.\nOd prošlog meseca JKP bogatije je i za tri autosmećara marke Volvo, jedno vozilo marke Mercedes, čistilicu, usisivač i četiri kamiona čistilice, što su donacije beogradskog “Milenijum tima”, kruševačke kompanije “Tekgas” i firme “Xena” iz Švedske.\nPored svih aktivnosti koje se trenutno sprovode a koje imaju za cilj da se poveća zastupljenost primarne selekcije, ideja je i da se svim ugostiteljskim objektima na teritoriji Grada podele kante za sortiranje otpada, konkretno, limenki, PET ambalaže i stakla.\n– Takođe, konkurisali smo kod GIZ-a za postrojenje za kompostiranje i peletiranje. Na taj način rešićemo problem zelene mase, grana i šiblja koje se prikupi prilikom održavanja zelenih površina, a koje trenutno završava na gradskoj deponiji u Srnju – kaže direktorka JKP Kruševac.\nOrganizovanim odvoženjem smeća trenutno je obuhvaćeno blizu 70 odsto naseljenih mesta na području Grada. Gradska naselja pokrivena su reciklažnim i komunalnim kontejnerima, dok se u seoskim sredinama iz praktičnih razloga, smeće preuzima direktno od korisnika. Plan je da najkasnije do 2021. godine ovom uslugom budu pokrivena sva naseljena mesta na teritoriji Grada Kruševca.\n11.12.2021 0 441\n06.12.2021 0 168\n12.11.2021 0 342\n09.10.2021 0 230\n09.10.2021 0 332\n22. januara 2022., 07:13


Novinari Grupe za slobodu medija delili zabranjene novine na beogradskom aerodromu | Autonomija\nNovinari Grupe za slobodu medija delili zabranjene novine na beogradskom aerodromu\n"Odluka nacionalnog avioprevoznika imala za cilj da spreči putnike da čitaju te novine zbog kritičkog odnosa prema aktuelnoj vlasti"\nNovinari i aktivisti Grupe za slobodu medija i predstavnici listova NIN, Vreme, Danas, portala KRIK i Nedeljnik danas su na beogradskom aerodromu delili putnicima primerke svojih listova i ponudili upravi Er Srbije primerke ugovora za pretplatu na te listove.\nAkcija je održana pod nazivom #MedijiSličnogSadržaja kao reakcija na odluku uprave Er Srbije da iz VIP salona izbaci te listove i na sugestiju zaposlenima da te i novine „sličnog sadržaja“ uklanjaju iz salona čak i ako ih ostavi neki od putnika.\nEr Srbije je saopštila da je to uputstvo izdato jer s tim medijima nemaju ugovor.\nPredstavnici tih medija su novine delili putnicima, ali su na info pultu Er Srbije ostavili i primerke ugovora za pretplatu na te listove jer smatraju da je odluka nacionalnog avioprevoznika imala za cilj da spreči putnike da čitaju te novine zbog kritičkog odnosa prema aktuelnoj vlasti.\nGlavni urednik nedeljnika NIN Milan Ćulibrk rekao je da su današnjom akcijom predstavnici tih medija želeli da pokažu sav besmisao ideje da se zabrani bilo koji medij, naročito kada je reč o firmi Er Srbija u kojoj je država većinski vlasnik.\n„Zabrana se odnosi isključivo na tri nedeljnika i novine sličnog sadržaja. To je potpuno besmisleno i samo smo hteli da pokažemo stepen tog besmisla i ludila koje je zahvatila čitavo naše društvo„, rekao je Ćulibrk.\nZaposleni u Er Srbiji nisu želeli da daju izjave ili da budu snimljeni tokom akcije jer su naveli da za tako nešto nisu dobili odobrenje.\nAktivisti su upozoreni od strane obezbeđenja da uprava ne dozvoljava “to što radite”, a zaposleni su ukazali na zabranu snimanja na aerodromu, saopštila je Grupa za slobodu medija.\nU saopštenju se upozorava da se medijska situacija u Srbiji i dalje pogoršava i da su sve češći primeri zabrana i onemogućavanja rada i dostupnosti malog broja preostalih nezavisnih i profesionalnih medija.\nU akciji na beogradskom aerodromu su učestvovali i predstavnici Građanskih inicijativa, Jukoma i CRTE.


Smijenili Steševića nakon što je Stešević dao ostavku - Vijesti.me\nSAOPŠTENJE FK MLADOST\nSmijenili Steševića nakon što je Stešević dao ostavku\n"Igrački pogon fudbalskog kluba Mladost, bivšeg i budućeg OFK Titograda, nikada nije vodio ni trenirao nijedan predsjednik kluba, pa neće ni aktuelni, ali nijedan trener, pa ni Vesko Stešević, neće voditi politiku kluba, niti je vodio u prošlosti", navodi se u saopštenju Edit\nMladost (Foto: Luka Zeković)\nDl.M. 1. april 2018, 18:25 ažurirano 31. januar 2019, 11:13\nUpravni odbor Mladosti saopštio je da je smijenio trenera Veska Steševića, koji je još u subotu veče podnio ostavku, odmah nakon remija u Petrovcu i sukoba sa predsjednikom kluba Vladanom Vujovićem.\n"Na sinoćnoj sjednici Upravnog odbora kluba smijenjen je dosadašnji trener Vesko Stešević, između ostalog zbog loših rezultata u odnosu na obećano i očekivano, a imajući u vidu kvalitet igračkog sastava", kaže se u saopštenju Mladosti, danas dostavljenom medijima.\nStešević je u subotu veče ostavkom odgovorio na kritike igračima koje su stigle od prvog čovjeka kluba, još u svlačionici po završetku meča. Nakon žučne i verbalne rasprave u svlačionici, i na parkingu ispred stadiona, 52-godišnji trener je saopštio da više neće voditi Mladost.\n"Nisam više trener Mladosti. Čujem da predsjednik od sjutra preuzima ekipu i želim mu mnogo sreće u radu sa timom", kazao je Stešević nakon meča u Petrovcu.\nUprava mu je odgovorila:\n"Igrački pogon fudbalskog kluba Mladost, bivšeg i budućeg OFK Titograda, nikada nije vodio ni trenirao nijedan predsjednik kluba, pa neće ni aktuelni, ali nijedan trener, pa ni Vesko Stešević, neće voditi politiku kluba, niti je vodio u prošlosti", navodi se u saopštenju.\nČelnici Mladosti istakli su da su od prvog dana saradnje "ispunili sve želje i prohtjeve Steševića".\n"Radi potpunog informisanja javnosti saopštavamo da su sve želje i prohtjevi Steševića od prvog dana saradnje do juče, ispunjeni do posljednjeg zareza, počev od urednosti izmirivanja obaveza prema stručnom štabu i igračima, nabavke raznoraznih rekvizita i opreme, angažovanja pojačanja po njegovoj želji, veoma skupih priprema, i svih uslova koje nema nijedan klub u Crnoj Gori".\nU saopštenju se navodi i da se klub "na aktivan način bavio i zdravstvenim problemom Veska Steševića", koji je zbog povrede na malom fudbalu u prethodne tri sedmice nosio gips i hodao uz pomoć štaka.\n"Iako je i to bio razlog da se zbog nemogućnosti izvršenja ugovornih obaveza sa njim raskine saradnja", navodi se dalje.\nStešević je preuzeo tim u finišu jesenje polusezone, nakon odlaska Branka Smiljanića. Podgoričani su bez poraza u proljećnom dijelu sezone, na sedam utakmica ostvarili su dvije pobjede i pet remija, a nakon 26 odigranih kola su 4. na tabeli.\n"Nažalost, mnogi dušebrižnici su jedva dočekali iznošenje nezrelih i netačnih stavova od strane istog, kako bi obmanuli javnost u vezi sa situacijom u FK Mladost, kao i pozicijom na aktuelnoj tabeli Prve lige", navedeno je u dopisu iz kluba.\n"Saopštenje završavamo starom crnogorskom poslovicom 'drži sirotu za svoju sramotu', koja potpuno oslikava situaciju vezanu za Steševića".


Gradska uprava pozvala građane na PRVOMAJSKO DRUŽENJE NA UBLIMA – TREBINJE INFO\nGradska uprava pozvala građane na PRVOMAJSKO DRUŽENJE NA UBLIMA\nTREBINJE │ Gradska uprava i ove godine organizovaće prvomajsko druženje na Ublima, potvrdio je za Radio Trebinje Nenad Milićević, načelnik Odjeljenja za opštu upravu.\nDo našeg najpoznatijeg izletišta Grad Trebinje obezbijediće sutra i besplatan autobuski prevoz – od 9 časova, sa parkinga ispred zgrade „Elektroprivrede RS“.\n„Pored ostalog, biće upriličen i prigodan program za djecu, animacije, priredba i zabava uz klovna, a odrasli će moći da uživaju uz laganu muziku sa razglasa. Obezbijedićemo i hranu, roštilj i osvježenje za izletnike. Pozivamo sve građane Trebinja da sutra posjete izletište na Ublima i da taj dan iskoristimo za jedno opušteno druženje u prirodi“, rekao je Milićević za Radio Trebinje.\n1. MajNenad MilićevićPrvomajsko druženjeUbla\nPrethodna Prethodni članak: Gojko Cimirot: Moje rodno Trebinje mnogo mi nedostaje\nSljedeća Sljedeći članak: Ćatovića krak: NOVA URBANA ZONA


Horisti iz Zemuna u akciji osvajanja sveta : Nadlanu.com\nHoristi iz Zemuna u akciji osvajanja sveta\nObjavljeno 23. nov 2011. / 17:09:23\nBez pretencioznih menadžera, skromno nastajući na entuzijazmu dugogodišnje dirigentkinje hora Zemunske gimnazije Jasmine Lorin.\nPosle godina predanog rada, okupljajući mlade ljude koji vole muziku, hor je uspeo da u potpunosti proda koncert u Sava Centru zakazan za 1. decembar. Ljubitelji nastupa hora, koji obrađuje a cppella popularnu muziku, traže kartu viška i dodatni koncert koji,ipak, neće biti organizovan zbog toga što, kako kažu, ne postoje tehnički uslovi za to.\n- Po planu, reklamna kampanja trebalo je da dosegne vrhunac u poslednje dve nedelje, ali publika nas je preduhitrila. Prošlog decembra bili smo zadovoljni sa 350 prodatih ulaznica za tradicionalni decembarski koncet, koji je tada održan u Domu Vazduhoplovstva u Zemunu. Sada smo napunili veliku salu Sava Centra sa više od 3.500 mesta - kaže dirigentkinja hora Jasmina Lorin.\nCiljna grupa hora uglavnom su studneti i đaci, koji nemaju sopstvenih primanja, pa je hor njima prilagodio cenu karte od 500 do 1.000 dinara.\n- Finansijsku konstrukciju uspeli smo da sklopimo onako kako treba, inače, morali bismo da pevamo jedno dve godine po svim mestima kako bismo platili ovaj koncert - kaže Jasna Lorin.\nViva Vox je poznat po svom karakterističnom repertoaru, koji se sastoji od obrada rok i pop pesama bez instrumenata uz pratnju bitboksa. Po objavljivanju snimka sa koncerta,koji je održan u maju ove godine u Domu omladine u Beogradu, Viva Vox je doživeo svetsku popularnost, zabeleživši više od 1.500. 000 pregleda na Jutjub kanalu.\nSve ovo i veoma zapažena obrada pesme "Du hast" grupe Ramštajn, uslovila je da za Vivu Vox brzo čuje i publika van Srbije.\nKako iskreno kažu članovi hora, svetska turneja više je predmet maštanja nego realnost.\n- Do sada ništa nije ostvareno, iako ima poziva pre svega publike iz celog sveta. Svetska turneja još se uvek zasniva na našim snovima. Imamo ponuda, ali to su uglavnom srdačne pondue, naših fanova. Imamo i nekih konkretnijih poziva, ali saradnja do sada još nije precizirana - kaže dirigentkinja Jasmina Lorin.\nHor ima oko 40 članova i u početku hor Viva Vox bavio se klasičnom muzikom i izvodio dela Mokranjca, Vujića, Mocarta, Hendla...\nUvek su, ipak, najviše uživali u zabavnim delima kojima su bolje dopirali do publike. Od 2007. godine sami pišu aranžmane za pesme grupa Kvin, Aba, Vampiri.\nMilica Damnjanović jedna od solistkinja ovog hora priznaje da joj je hor druga porodica i da do sada nije pevala ni u jednom drugom horu. Pitamo Milicu da li bi hor imao isto zapažen uspeh i da je nastavio da obrađuje samo klasični repertoar?\n- Klasična muzika ima svoju publiku koja je veoma uska, u principu teško je postići popularnost sa klasičnim repertoarom, u klasiku mora da se doda nešto interesanto, neki mali obrt. Viva Vox se, ipak, više pronašao u popularnoj muzici. Klasiku smo izvodili i uživali u njoj, ali uvek smo težili ka tome da otpevamo nešto i zabavno - kaže za portal "nadlanu" Milica.\nVivu Vox čine, kako Milica priča, različiti ljudi i nemaju svi formalno muzičko obrazovanje.\n- Svi slušamo različitu muziku, svako ima svoj ukus, meni najviše odgovara mejstrim rok. Neko više voli meki neko tvrđi zvuk, meni lično više odgovara ovaj drugi, pa sam bila oduševljena kada smo rešili da obradimo pesmu grupe Ramštajn.\nPriče o mogućem zajedničkom nastupu Vive Vox i Ramštajna, su kako objašnjava Milica, više predlozi fanova.\n- Naravno da bismo to voleli, morali smo da kontaktiramo s njima da bismo dobili dozvolu da obradimo njihovu pesmu. Sve ovo je išlo dosta lako i nije bilo nikakvih zastoja, jer su i oni svesni da mi promovišemo njihovu pesmu, ali nikavih predloga o mogućem nastupu nije bilo.\nSnimak pesme "Du hast" nemačkog industrial-metal benda Rammstein u izvođenju hora Viva Vox, sa koncerta iz Doma omladine Beograda, u roku od par dana obišao je ceo svet i doneo horu milionsku popularnost na sajtu YouTube.


Sarena strana - datum: 2019-07-05 PARTI BUS U NIKŠIĆU OZVANIČIO AKCIJU POŠUMLJAVANJA\nParti bus posjetio je juče festivalski prostor Lake Festa gdje su članovi bendova Rudolf, Električni Orgazam i Prti Bee Gee simboličnim sađenjem sadnice ozvaničili akciju pošumljavanja prostora iza brane na Krupcu.\n- Sa našim projektom Parti bus odlučili smo da prije polaska na destinacije Plužine, Bar i Podgoricu, obiđemo mjesto, koje je, čini nam se, krucijalno za crnogorsku festivalsku razglednicu. To su ove topole kraj Krupačkog jezera. Radimo ono što smo na razne načine radili prethodnih godina, a nekad je to čišćenje, nekad neka druga akcija... Ove godine, kao i prethodnih, simbolično smo posadili sadnicu. Drago nam je da je opština Nikšić usvojila plan za revitalizaciju ovog prostora i da će prostor oko jezera uskoro biti obnovljen - kazao je Peđa Zečević, direktor Lejk festa.\nKako objašnjava, cilj im je da skrenu pažnju javnosti, koja je, kako navodi, manje-više upoznata sa svim dešavanjima vezano za uništenje topola na Krupačkom jezeru, ali prije svega da još jednom skrenu pažnju nadležnim institucijama, prvenstveno Opštini Nikšić i EPCG.\nAleksandar Perović, direktor NVO Ozon, rekao je da već tradicionalnom sadnjom stabala, Parti bus zapravo dokazuje koliko je vazno animirati posjetioce kroz promociju prirodnih ljepota naše Crne Gore. Osim što tim činom neutrališe emisiju štetnih gasova koja nastaje tokom puta, Parti bus kroz reciklažu dodatno donosi ekološke vrijednosti. Svaki putnik Parti busa je svojevrsan promoter ekološke svijesti, jer prvi dan puta od Nikšića do Plužina, ekologija je glavna tema. Svaka sadnica koja je zasađena je puna ljubavi, jer je to smisao ovog festival, koji uz Lejk fest pokazuje najviše ekološke standarde.\nParti bus se danas nastavlja u Baru, a završnica manifestacije zakazana je za sjutra veče u Podgorici.


HAOS U HAMBURGU: Otkucao sat HSV-u, Štutgart upropastio šampionsku žurku [FOTO+VIDEO] - Sportska centrala\nHAOS U HAMBURGU: Otkucao sat HSV-u, Štutgart upropastio šampionsku žurku [FOTO+VIDEO]\n12 maja 2018. 17:38\nU nemačkoj Bundesligi danas je odigrano poslednje, 34. kolo fudbalskog šampionata i konačno su poznati timovi koji napuštaju ligu, kao i ekipe koje idu u Evropu.\nŠtutgart, koji se ove sezone vratio u Bundesligu igra izvanredno otkako je na njihovu klupu seo Turčin Tajfun Korkut. Trebala im je pobeda protiv Bajerna i poraz Lajpciga protiv Herte, ali na njihovu žalost, rezultati se nisu poklopili. Oni su svoj posao odradili perfektno, pošto su deklasirali Bajern sa 4:1 na ,,Alijanc areni“ i naneli Bavarcima najteži poraz na njihovom terenu u Bundesligi još od 2008. godine. Strelac dva gola za Štutgart bio je Lukas Ginček, a po jedan su postigli Anastasios Donis i Čadrak Akolo. Jedni gol za Bajern delo je Korentana Tolisoa koji je u 21. minutu uspeo da izjednači na 1:1. Lajpcig je pobedom nad Hertom u Berlinu sa 6:2 uspeo da se domogne Evrope pre Štutgarta.\nEkipa Hamburgera je po prvi put u svojoj istoriji ispala iz Bundeslige! Neverovatna tuga među pristalicama jednog od najvećih nemačkih klubova mogla se osetiti sa tribina stadiona u Hamburgu koji je bio ispunjen do poslednjeg mesta. HSV je slavio sa 2:1 golovima Arona Hanta i Luisa Holtbija, ali pošto je Volfsburg bio uspešan pobedivši na svom terenu Keln sa 4:1 bilo je jasno da se Hamburg po prvi put u svojoj istoriji seli u Cvajtu. U nadoknadi utakmice došlo je do nereda na tribinama, pošto su navijači ubacivali pirotehniku na teren, reagovala je i policija i meč je prekinut. Tako će popularni sat koji broji sate, minute i sekunde u poslednje 54 godine, otkako postoji Bundesliga, morati da se resetuje. HSV je jedina ekipa kojoj je pošlo za rukom da svaku sezonu bude prvoligaš.\nHamburg se zajedno sa Kelnom seli u drugi rang, dok će Volfsburg igrati baraž za opstanak u Bundesligi.\nHofenhajm je pobedom nad Dortmundom osigurao sebi sjajno treće mesto i direktan plasman u Ligu šampiona, po prvi put u istoriji , dok će ,,milioneri“ morati da se zadovolje kvalifikacijama za to takmičenje. Međunarodna takmičenja u Nemačkoj obezbedili su još i Leverkuzen i Lajpcig koji će se naredne sezone takmičiti u Ligi Evrope.\nLeverkuzen – Hanover 3:2\nBajern Minhen – Štutgart 1:4\nFrajburg – Augzburg 2:0\nŠalke – Ajntraht Frankfurt 1:0\nHSV – Borusija Menhengladbah 2:1\nHerta – Lajpcig 2:6\nVolfsburg – Keln 4:1\nHofenhajm – Dortmund 3:1\nKošarkaMilos - 14 dec 2019. 16:43 0\nKK Saski Baskonija doneo je odluku da ukaže veliku ukaže čast nekadašnjem reprezentativcu naše zemlje Igoru Rakočeviću.\nMilos - 14 dec 2019. 15:58 0\nLiverpul napravio još jedan korak ka najvećem cilju [VIDEO]\nMilos - 14 dec 2019. 15:33 0\nLiverpul – Votford 2:0 (1:0)Salah 38′, 90′Fudbaleri Liverpula zabeležili su i 16. pobedu u Premijer...\nMilos - 14 dec 2019. 15:13 0\nJanko Tipsarević je na finalnom turniru Dejvis kupa u Madridu zvanično okončao bogatu igračku karijeru.Ipak, nekadašnji svetski broj...\nFudbal Milos - 14 dec 2019. 15:33 0\nFudbal Milos - 14 dec 2019. 15:03 0\nCrvena zvezda će zatvoriti polusezonu utakmicom protiv Čukaričkog. Zaostali susret šestog kola Linglong Super lige Srbije na programu je u nedelju, 15....


Kočioni sistemi - SILUX.RS\nSortiraj po /proizvodi/vesanje-i-pogon/kocioni-sistemi?car=121001&lsf=default Preuzeto Cena padajuće Cena rastuće Najnoviji proizvodi Po abecedi padajuće Po abecedi rastuće\nKomplet za obnovu kočionih čeljusti Mazda 121, 96-00, prednje\nKočiono crevo S76-0030AD bakrena, 300mm\nKočiono crevo S76-0030DD bakrena, 300mm\nKočiono crevo S76-0050AA, M10X1, bakreno\nKočiono crevo S76-0060AA, M10X1, bakrena, 600mm\nKočiono crevo S76-0065AA, bakrena, 650mm\nKočiono crevo S76-0080AA, M10X1, bakreno, 800mm\nKomplet za obnovu kočionih čeljusti Fiat Siena, 97-02, prednje\nKomplet za obnovu kočionih čeljusti BMW Serije 1 04-13, prednje\nKočiono crevo S76-0500\nKomplet za obnovu čeljusti kočnica Audi 100 82-91, spreda\nKomplet za obnovu kočionih čeljusti Peugeot 106 91-96, prednje\nKomplet za obnovu čeljusti kočnica Fiat 126, 72-\nČeljust kočiona 163910 - Ford\nKočiono crevo LH3724 - Renault 21 86-94\nPrednje kočione pakne 42282 - Ford\nSajla ručne kočnice Ford Fiesta 76-83, pozadi, 500 mm\nDisk kočnica LW21831 - Ford Fiesta 76-95\nPrednje obloge kočnica BS0986466402 - Ford Sierra 82-93\nKočiono crevo LH1351\nPrednje i zadnje kočione obloge IE180329 - Ford Escort, Fiesta, Sierra\nU automobilu su kočioni sistemi često jedina granica između sigurne vožnje i izvesne smrti. Kočnice osiguravaju da vozač može potpuno kontrolisati automobil i zaustaviti ga, ako je potrebno. Zbog svog najvećeg značaja, kočnice su kompleksno sastavljene da ispune sve sigurnosne zahteve. Postoji mnogo delova kočnica, od kojih neki uključuju pokretne delove koji se brzo troše usled trenja i drugih faktora. Ako ne želite da ostanete bez kočnica, kočioni sistem se mora redovno pregledati i održavati, a često je potrebna zamena određenih delova. Verovatno ne teba posebno naglašavati da nije mudro štedeti ili odlagati sa servisom.


- Videli smo koliko dece je danas prošlo kroz sve terene Malog sajma sporta ovde u Pančevu i želimo još jednom svima da pošaljemo poruku da treba da treniraju, bave se sportom i budu zdravi. Neće možda svi uspeti da osvoje olimpijske, svetske ili evropske medalje, ali je sigurno da će kroz sport i druženje sa proslavljenim sportistima naučiti prave vrednosti. Bitno je da se trude i odrastaju na pravi način, a sutra ćemo nadam se i ministar Udovičić i ja moći da kažemo da je neko od budućih šampiona ponikao upravo sa Malog sajma sporta. Želimo da promovišemo sport i privučemo što više dece na sportske terene, a u našem radu da ostvarimo taj cilj mnogo nam pomaže Ministarstvo omladine i sporta kome se ovom prilikom zahvaljujem - rekao je predsesnik Sportskog saveza Srbije Davor Štefanek.\nSportski savez Pančeva je prezentovao akcije koje se sprovode u gradu uz pomoć Sportskog saveza Srbije, a to su besplatna rekreacija za žene "Budi zdrava - vežbaj sa nama" i program za pravilan razvoj dece u predškolskim ustanovama "Sport je važan da bi bio zdrav i snažan".


OHR se probudio, šta čeka Tužilaštvo BiH | Tacno.net\nAutor 👤tačno.net 22.8.2016. u 10:06\n„Visoki predstavnik je jasno rekao da je odluka o održavanju referenduma u vezi sa danom RS-a neustavna i da je suprotna odluci Ustavnog suda BiH. Ja sam stoga odlučio da ne dam svoju saglasnost za održavanje referenduma RS na teritoriji distrikta Brčko”, izjavio je supervizor Berton.\nOva izjava supervizora distrikta Brčko je došla nakon učestalih javnih istupa i kampanje “STOP REFERENDUMU” koju je sprovela Regionalna organizacija SDU BiH distrikta Brčko u kojoj se insistiralo na tome da nikakav referendum ne može biti održan u distriktu Brčko.\nSDU BiH pozdravlja odluku Supervizora Bertona koja je u potpunosti u skladu sa Ustavom BiH. Stoga, očekujemo da će sjednica PIC-a u utorak po istom osnovu dati zeleno svjetlo Visokom Predstavniku da reaguje i zakazani referendum u entitetu RS proglasi neustavnim. Istu odluku očekujemo od strane Visokog predstavnika Valentina Inzka koji sa aspekta svoje uloge u BiH, mora da reaguje i spriječi protivustavni referendum u enitetu RS.\nSDU BiH očekuje da se i Tužilaštvo BiH probudi i koordinirano sa potezima OHR-a izvrši procesuiranje Milorada Dodika za podrivanje ustavno-pravnog sistema BiH. U protivnom, sva priča u vezi referenduma već prerasta u politički marketing u kojem se podnose krivične prijave i vode oštra politička prepucavanja radi publiciteta, a zna se ko mora da reaguje – Tužilaštvo BiH. Ukoliko se to ne desi, Bosna i Hercegovina ulazi u vrlo nesigurnu jesen, poslije koje niko ne može garantovati šta bi se moglo dešavati u BiH na proljeće sljedeće godine.


Svetu je definitivno potreban Maserati hiperautomobil - AutoExclusive - Auto vesti, Novi, Luksuzni, Polovni automobili\nIako bismo voleli da vidimo ovakav automobil u proizvodnji, prošlo je gotovo tri godije od predstavljanja LaFerrari modela, a tek moramo videti test vozilo kompanije Maserati, što sve više unosi sumnju u to da ćemo videti MC12 u skorije vreme. Međutim, italijanski brend planira buduće kreacije koje mogu da vas ostave bez daha, mi želimo da buduća izgleda baš kao i hiperautomobil sa ovih crteža.\nEksterijer automobila je toliko ekstreman i agresivan, da se pored njega svaki model kompanije Lamborghini može osećati pomalo obično. Prednji deo karakteriše niži branik, maska i farovi koji su smešteni svega 10 inča iznad zemlje. Ostale neverovatne elemente predstavljaju dizajn otvorenog kokpita, ravna šasija, zadnje krilo smešteno između rubova zadnjih točkova kao kod Aston Martin Valkyrie modela i komplet stelt crnih točkova.\nSa svim svojim neverovatnim karakteristikama, ne postoji nikakva šansa da vidimo ništa slično u skorije vreme, jer nakon svega, ovaj model bi se mučio da prođe jednu jedinu regulativnu normu, ali, ako Maserati odluči da ga proizvede, najverovatnije će to učiniti isključivo za trkačku stazu.


Dačić je naglasio da je ovo politički krah i početak političkog kraja Đukanovića koji će morati da se desi na izborima.\nOn je podsetio da su vekovima na Cetinju hirotonisane i stolovale crnogorske vladike, da mitropolit Joanikije, baš kao i njegov prethodnik Amfilohije, nisu stranci.\n- Stoga je jasno da sve ovo nema veze sa religijom - rekao je Dačić za Televiziju "Pink".\nOn je ocenio da su Đukanović i njemu slični u ovom događaju videli dobru priliku za destabilizaciju Crne Gore.\nDačić je naglasio da je preduslov da Đukanović stvarno ode, taj da se vladajuća koalicija u Crnoj Gori dobro organizuje i nastupi jedinstveno, da se ne bi desilo da zbog nejedinstva Đukanović ponovo osvoji mandat.\nIvica Dačić Crna Gora Crna Gora vesti Cetinje Cetinje vesti Milo Đukanović


Chipsi: Podloga od slame za male životinje Farmland, 800 gr - Chipsi\nChipsi: Podloga od slame za male životinje Farmland, 800 gr ZHRT4002\nPodloga od slame namenjena malim životinjama. Ova podloga dolazi sa pažljivo odabranih polja i potpuno je bio razgradiva. 100% prirodna podloga pruža životinjama neophodnu higijenu, upija tečnost i vezuje neprijatne mirise. Poseduje prirodan miris slame. Pogodna je za izgradnju gnezda i skloništa od prirodnog materijala. Pomaže u pravilnom trošenju zuba a, takođe služi kao prirodan izvor vlakana.\nOcenjujete proizvod: Chipsi: Podloga od slame za male životinje Farmland, 800 gr


Đorđević u pritvoru Haškog tribunala\nSabina CABARAVDIC, Lejla SARIC\nCrnogorska Uprava policije potvrdila je danas da je bivši načelnik Resora javne bezbjednosti Srbije i haški optuženik Vlastimir Đorđević (58) uhapšen u Budvi. "Na osnovu operativnih saznanja, Uprava policije je u sadejstvu sa Agencijom za nacionalnu bezbjednost i u saradnji sa Haškim tribunalom preduzela višednevnu policijsku akciju u kojoj je rano jutros u Budvi pod lažnim identitetom uhapšen Đorđević (58), državljanin Srbije", navodi se u saopštenju.\nHaški optuženik, general srbijanske policije Vlastimir Ðorđević, uhapšen je u nedjelju u Crnoj Gori, potvrdio je i predsjednik srbijanskog Nacionalnog savjeta za suradnju s Haškim sudom Rasim Ljajić:\n„Posle višednevnih priprema i zajedničkih aktivnosti MUP-a Crne Gore, naše službe bezbednosti i u koordinaciji sa predstavnicima Haškog tribunala, on je danas lociran i izručen Tribunalu. Ovo je još jedan dokaz spremnosti Srbije da u potpunosti izvrši sve obaveze prema Haškom tribunalu.“\nÐorđević, za kojega se dosad tvrdilo da se skriva u Rusiji, uhapšen je nakon višednevne akcije operativaca policija Srbije i Crne Gore. Tamošnje službe ne daju nikakve detalje. Prema još nepotvrđenim informacijama, haški optuženik Vlastimir Ðorđević je uhapšen u Budvi. S obzirom da je glavna tužiteljica Haškog tribunala Carla del Ponte u više navrata saopštila da posjeduje informacije da se Đorđević nalazi u Rusiji, za sada je nepoznato na koji način se našao u Crnoj Gori gdje je uhapšen.\nÐorđević, koji je bio pomoćnik ministra policije i načelnik Odjela javne sigurnosti MUP-a Srbije, optužen je u Haškom sudu za ratne zločine nad kosovskim Albancima 1999. godine, kao i za „asanaciju terena“, odnosno prevoženje tijela ubijenih Albanaca u masovne grobnice u Srbiji. Po istoj optužnici, pred Haškim sudom traje suđenje bivšem predsjedniku Srbije Milanu Milutinoviću, te suoptuženima Nikoli Šainoviću, Dragoljubu Ojdaniću, Vladimiru Lazareviću i Sretenu Lukiću.\nGlavna tužiteljica Haškog suda Carla del Ponte u ponedjeljak će iz New Yorka pozvati međunarodnu zajednicu da „dodatno ohrabri“ Srbiju u zaokruživanju saradnje s tim sudom i privede pravdi preostale bjegunce. Del Ponteova bi sutra Savjetu sigurnosti UN-a trebala predočiti izvještaj o saradnji Srbije s Tribunalom za ratne zločine. Savjetnik glavne haške tužiteljice Anton Nikiforov:\n„Mogu potvrditi da je u saradnji Tužilaštva Haškog tribunala, nadležnih crnogorskih vlasti i policije i srpskih bezbednosnih agencija uhapšen general Vlastimir Ðorđević u Crnoj Gori. Prebacivanje se organiziralo od strane crnogorskih vlasti i očekuje se danas. Tačno vreme ne mogu potvrditi, takve detalje obično ne dajemo. Mi sad zapravo radimo na preostalim detaljima o tome kako je general Ðorđević dospio u Crnu Goru i za sada ne mogu ništa reći, jer se na tome radi. Detalji o tome će biti izneseni kasnije. Izveštaj gospođe Carle del Ponte će biti pozitivan. Ova operacija dodatno potvrđuje da bezbednosne agencije i nadležni organi, kad postoji politička volja, mogu odraditi posao na jedan efikasan način. Sve će to, naravno, biti pohvaljeno u izvještaju.“\nHapšenje penzionisanog generala Vlastimira Ðorđevića je „dobra vijest“ i „veoma važan korak“ za odnose Srbije s Evropskom unijom, izjavila je Christina Gallach, portparol visokog predstavnika Evropske unije za vanjsku politiku i sigurnost Javiera Solane.\nMinistri vanjskih poslova EU će u ponedjeljak, na sjednici Vijeća ministara u Luxembourgu, razmatrati odnose sa Srbijom i, u svojim zaključima „pohvaliti dokaz opredjeljenja nove vlade u Beogradu u pitanju pune saradnje sa Haškim tribunalom koja je omogućila Evropskoj komisiji da nastavi pregovora o Sporazumu o pridruživanju Srbije i EU.\nNakon što je 31. maja u okolini Bratunca uhapšen i predat Haškom tribunalu optuženi za ratne zločine u Srebrenici, bivši general Vojske Republike Srpske Zdravko Tolimir, u bjekstvu su još samo četvorica od ukupno 161 osobe protiv kojih je\nHaški tribunal za ratne zločine u bivšoj Jugoslaviji podigao optužnice od svog osnivanja 1993. godine.\nBivši politički lider bosanskih Srba Radovan Karadžić u bjekstvu je više od deset godina, kao i vojni vođa, general Ratko Mladić. Oni su optuženi za genocid, ratne zločine i zločine protiv čovečnosti zbog svoje uloge u kampanji etničkog čišćenja tokom rata u Bosni i Hercegovini (1992-95).\nBivši predsjednik samoproklamovane Republike Srpska Krajina Goran Hadžić u bjekstvu je od jula 2004. Nestao je iz svoje kuće neposredno po objavljivanju optužnice protiv njega. Tereti se za zločine protiv čovječnosti.\nU bjekstvu je i bivši savjetnik predsjednika RS za unutrašnje poslove i načelnik Centra bezbjednosti u Banjaluci Stojan Župljanin. Tereti se za ratne zločine i zločine protiv čovječnosti.\nHaško tužilaštvo smatra da se Goran Hadžić skirva u Rusiji. Za Župljanina se, kao i za Mladića, tvrdi da se krije na teritoriji Srbije, dok se za Karadžića sumnja se da se krije na teritoriji Bosne i Hercegovine i Crne Gore.


JKP "Mediana" Niš - Novi kamion za transport ambalažnog otpada\nNovi kamion za transport ambalažnog otpada\nDatum poslednje izmene 04 Februar 2015\nIsporukom specijalnog kamiona za sakupljanje i transport ambalažnog otpada, i drugom količinom kanti od oko 6000 komada, JKP“ Medina“ je ušlo u završnu fazu projekta WASTE, finansiranog iz IPA fondova EU.\nPre par dana, u JKP „Mediana“, stigao je kamion, čime je ispoštovan rok predviđen za realizaciju Projekta prekogranične saradnje sa opštinom Pernik iz Bugarske. Do sada je obezbeđeno je 13.000 kanti, a u toku februara meseca očekuje se isporuka još 5.300 kanti i 138.000 kesa, kako bi se sa njihovom podelom po domaćinstvima gradskih opština Medijana i Palilula krenulo od marta meseca.\n„Mediana je prvo komunalno preduzeće u Srbiji koje je apliciralo ovaj projekat. Projekat je važan za unapređenje komunalnog reda i edukaciju građana o važnosti očuvanja životne sredine. Želimo da pokažemo da otpad ne bi trebalo posmatrati kao smeće, već kao resurs“, rekao je Bratislav Vučković, direktor JKP „Mediana“.\nKamion je domaće proizvodnje, a proizvelo ga je preduzeće „Resor“ iz Gadžinog Hana. Kapacitet kamiona je 610 m3 suvog, ambalažnog otpada. Ako se kamion prazni dva puta dnevno, očekivana mesečna količina je oko 600 m3 ambalažnog otpada.\n„Proizvodnjom ovakvog vozila poboljšavaju se proizvodni kapaciteti preduzeća. Ovo je još jedan doprinos koji je JKP „Mediana“ dala domaćoj privredi i ukazala poverenje preduzeću „Resor“, jednom od vodećih preduzeća za prouizvodnju komunalne opreme u Srbiji“, saznali smo od Branislava Mihajlovića, direktora preduzeća „Resor“.\nSrpski proizvođač je proizvelo i kante za sakupljanje ambalažnog otpada, a to je preduzeće „Gogić“ iz Indjije.\nProjekat prekogranične saradnje sa bugarskom opštinom Pernik, predviđa nabavku 18.300 kanti, 138.000 kesa i specijalno vozilo za sakupljanje i transport ambalažnog otpada.\nVi ste ovde: Početak Vesti Arhiva vesti Novi kamion za transport ambalažnog otpada


Dan online - Ekonomija: Pomoć i informacije na jednom mjestu - 2017-11-10\nEkonomija U NIKŠIĆU OTVORENO PRVO SAVJETOVALIŠTE ZA ZAŠTITU POTROŠAČA Pomoć i informacije na jednom mjestu\nMinistarstvo ekonomije juče je u Inovaciono-preduzetničkom centru (IPC) „Tehnopolis“ u Nikšiću otvorilo prvo Savjetovalište za zaštitu potrošača u Crnoj Gori. Kako je kazao pomoćnik ministra ekonomije Jovo Rabrenović, svi potrošači iz tog grada i šireg okruženja ubuduće će u Savjetovalištu, radnim danima od 7 do 15 časova, imati mogućnost da dobiju sve informacije koje se odnose na njihova prava.\n– Moći će da pitaju za savjet, za pomoć, na koji način da zaštite svoja prava ukoliko sumnjaju da su narušena, na koji način da reaguju, podnesu prigovor, ali i da dobiju sve neophodne informacije koje su značajne za svakog potrošača. Potrošačima je od danas omogućen i onlajn kontakt sa Savjetovalištem u Nikšiću preko sajta ili društvenih mreža – rekao je Rabrenović i dodao da će u novootvorenoj službi raditi zaposleni iz „Tehnopolisa“ koji su u Ministarstvu ekonomije prošli dodatnu obuku.\nJedan od zadataka Savjetovališta je da od sakupljenih informacija napravi onlajn bazu potrošačkih prigovora, a prva analiza biće urađena za pola godine. Rabrenović je najavio da će Savjetovališta za zaštitu potrošača u narednom periodu biti otvorena na sjeveru i jugu Crne Gore, kao i u Podgorici.


Predsjednik Čubrilović posjetio Auto - moto savez Republike Srpske | NSRS\nPredsjednik Čubrilović posjetio Auto - moto savez Republike Srpske\nPredsjednik Narodne skupštine Republike Srpske Nedeljko Čubrilović posjetio je danas u Banjaluci Auto-moto savez Srpske, gdje je razgovarao sa rukovodstvom AMS na čelu sa generalnim sekretarom Rankom Babićem.\nPredsjednik parlamenta Srpske je, nakon sastanka, kazao da AMS u saradnji sa drugim institucijama, doprinosi ukupnoj bezbjednosti u saobraćaju, što potvrđuje činjenica da se svake godine evidentira manji broj poginulih na putevima Srpske.\nČubrilović je rekao da je AMS organizacija od posebnog društvenog značaja koja, u saradnji sa Ministarstvom saobraćaja i veza, Ministarstvom unutrašnjih poslova, Agencijom za bezbjednost saobraćaja i drugim iz ove oblasti, sinhronizovano radi na poboljšanju bezbjednosti u saobraćaju.\n"Imamo sve manje poginulih, kontrolišemo zastoj saobraćaja u slučaju nesreća, tehnička opremljenost je na zavidnom nivou i sve više vlasnika motornih vozila se uključuje, a to je dobar put da dalje poboljšavamo stanje u saobraćaju", rekao je predsjednik Čubrilović novinarima nakon posjete AMS-u.\nOn je dodao da je AMS organizacija koja kontinuirano unapređuje svoj rad, čime postaje prihvatljiva i za određene međunarodne organizacije sličnog karaktera.\nGeneralni sekretar AMS Ranko Babić naveo je da je do sada prevezeno više od 40.000 vozila koja su učestvovala u saobraćajnim nezgodama.\nOn je podsjetio da je u Srpskoj formiran Savjet za bezbjednost saobraćaja i usvojena Strategija za bezbjednost saobraćaja, čime je pokazana opredijeljenost da se saobraćajne nezgode ne prepuštaju stihiji, nego da se pokuša sa njima upravljati.\nBabić je rekao da je AMS više od 90 odsto zacrtanih ciljeva ispunio u proteklom periodu, a podsjetio je i na ulogu ove organizacije u situacijama elementarnih nepogoda.\n"Dokazali smo se 2012. godine u velikim snježnim padavinama kada smo dolazili do zatrpanih automobila, a posebno 2014. godine u poplavama kada smo izvukli više od hiljadu vozila i prešli više od 40.000 kilometara, imali angažovanih 12 kamiona i radili 24 časa dnevno", istakao je Babić.\nAMS Republike Srpske ima više od 180 zaposlenih i 48 auto-moto društava.


POSLEDNjA PREZENTACIJA PROJEKTA ORGANIZACIJE HELP 7. MAJA – Radio Televizija Caribrod\nOrganizacija „Help“ u saradnji sa lokalnom samoupravom u ponedeljak će organizovati poslednju prezentaciju projekta „Smanjenje siromaštva kroz mogućnosti zapošljavanja u cilju pristupanja Srbije Evropskoj uniji“. Trogodišnji projekat finansira Švedska agencija za međunarodni razvoj i saradnju Sida, a sprovodi nemačka organizacija Help. Dimitrovgrad je među 19 opština i gradova u Srbiji, koji su uključeni u projekat. Osnovni cilj projekta je doprinos smanjenju siromaštva uključivanjem ugroženih grupa stanovništva u određeni socijalni i ekonomski program.\nPosle nekoliko održanih prezentacija, a pre dodele pomoći u opremi za samozapošljavanje, biće organizovane radne prakse i različiti vidovi obuke. Pomoć je planirana za 15 lica, ali je moguće da ih bude i više, a sve zavisi od broja prijavljenih. Poslednja prezentacija projekta i načina za kokurisanje biće održana u ponedeljak, 7. maja od 12 sati u sali Edukativno-obrazovnog centra.\n← STATUS NOVINARA U SRBIJI JE LOŠ, IZJAVIO ZAŠTITNIK GRAĐANA ZORAN PAŠALIĆ U DIMITROVGRADU, NA SVETSKI DAN SLOBODE MEDIJA\nPOČELA REKONSTRUKCIJA MOSTA U PASTEROVOJ ULICI →\nZAVRŠEN JE KONKURS OPŠTINE DIMITROVGRAD PO POSEBNIM PROGRAMIMA U OBLASTI SPORTA\nZAHVALJUJUĆI SARADNJI FONDACIJE ZAMISLI ŽIVOT SA PREDŠKOLSKOM USTANOVOM, PORODICA GIGOV U SELU TRNSKI ODOROVCI DANAS JE DOBILA ŠPORET NA DRVA\nНАЈМЛАЂИ ШАХИСТИ ЦАРИБРОДА НА ОТВОРЕНОМ ПРВЕНСТВУ БУГАРСКЕ


Za više letova iz Niša nužna rekonstrukcija terminala\nPočetak/Društvo/Za više letova iz Niša nužna rekonstrukcija terminala\nNiške Vesti 7. septembra 2016.\nRekonstrukcija aerodromske zgrade u Nišu nužan je preduslov za veći broj avio linija u vazdušnom saobraćaju, rekao je za Niške Vesti, direktor aerodroma „Konstantin Veliki“, Vladica Đurđanović. Realizacija tog projekta bi trebalo da počne sledeće godine, kako bi u narednih pet godina niški aerodrom dostigao kapacitet od 700.000 putnika godišnje. Za te namene iz državne kase će, u etapama, biti izdvojeno ukupno pet miliona evra, dodaje Đurđanović.\nProcenjuje se da će kroz kapije niškog aerodroma ove godine proći oko 100 hiljada putnika. Sa sadašnjim kapacitetima kojim vazdušna luka u Nišu raspolaže, već sledeće godine može da ima više od 300 hiljada putnika godišnje, rekao je za Niške Vesti, direktor vazdušne luke u Nišu, Vladica Đurđanović.\n„Dolaskom Wizz Air-a i Ryanair-a u Niš, aerodrom „Konstantin Veliki“ privlači pažnju i drugih velikih avio kompanija. Zainteresovanost postoji od onog momenta kada smo snizili cene naših aerodromskih usluga. Međutim, za dolazak novih kompanija u Niš moramo da proširimo aerodromske kapacitete. Da bi „Konstantin Veliki“ imao dva leta istovremeno i prihvatio veći broj putnika moramo da uradimo rekonstrukcija terminala, kao i da kupimo nove uređaje za pregled putnika i prtljaga. Nadam se da ćemo sledeće godine krenuti sa realizacijom tog projekta“, kaže Đurđanović.\nDirektor aerodroma „Konstantin Veliki“ je istakao da se u saradnji sa Regionalnom razvojnom agencijom Jug izrađuje studija održivosti aerodroma, a kojom će se definisati zadaci i ciljevi koje niška vazdušna luka mora da ostvari u periodu od 2017. do 2022. godine kako bi prihvatila 700 hiljada putnika godišnje.\n„U narednih pet godina niški aerodrom bi mogao da ima 700 hiljada putnika ukoliko Vlada Srbije u periodu od 2017. do 2022 godine obezbedi pet miliona evra. Naravno, tu su i ulaganja u navigacione uređaje za bezbedno sletanje vazduhoplova pri smanjenoj vidljivosti odnosno ILS CAT, koji bi aerodrom svrstao u prvu kategoriju što bi nam mnogo značilo u pregovorima sa novim avio kompanijama“, dodaje Đuđanović.\nU danu kad je Ryanair pokrenuo svoju prvu liniju, podseća Đurđanović, na niškom aerodromu je počeo da radi free shop švajcarske kompanije „Dufry“, koja posluje u 60 zemalja sveta, „što je takođe dokaz da velike kompanije dolaze u Niš“.\nAerodrom Niš avionske karte Konstantin Veliki putnici studija terminal


MLADI RUKOMETAŠI PRIGREVICE ZADIVILI SRBIJU | Apa-press\n5. juna 2019. od Apapress\nMladi rukometeši PIK Prigrevice, tačnije dečaci rođeni 2006. i mlađi, osvojili su minulog vikenda na završnom turniru prvenstva Srbije u Bačkoj Palanci bronzanu medalju. Nesreća, peh i doza neiskustva doprineli su da najtalentovanija rukometna generacija sa ovih prostora ne zaigra u finalu i kući se vrati sa najsjajnijim odličjem. A sve je delovalo prelepo i verovatno da je pomisao da će se naći u finalu velikog takmičenja doprinela da dečaci koji ruše sve pred sobom naprave seriju tehničkih grešaka koje su im uskratile mogućnost da se nađu u finalu.\nKrenimo redom, kao neprikosnoveni na ovom delu rukometne scene, mladi Prigrevčani su otišli na završni turnir svoga uzrasta koji je održan 1. i 2. juna u Bačkoj Palanci. Prvog dana takmičenja Prigrevčani su bili u grupi sa RK „Beograd” iz Beograda i RK „Rudar” iz Kostolca. Snagu učenika trenera Milke Nikšić rivali su brzo osetili, jer su ih savladali sa visokim rezultatom. RK „Beograd” pobedili rezultatom 18-8, a RK „Rudar” sa rezultatom 15-2. Sa te dve pobede Prigrevčani su se plasirali u polufinale. Svi dečaci su dobili šansu da pokažu šta znaju, a oni najmanji su dali sve od sebe da se pokazu isto kao i stariji klupski drugari.\n–Drugog dana takmičenja u polufinalu sastali smo se sa URK „Studentski Grad”. Za ovu utakmicu se može slobodno reći da je bila finale pre finala. Uz nekoliko naših tehničkih greški na samom kraju utakmice izgubili smo rezutatom 12-11, iskreno govori tvorac ove generacije trener Milka Nikšić.\nMilan Lazic kapiten, dobio pehar od reprezentativca Srbije Rajka Prodanovica\nMnogi bi poklekli nakon ovako nesrećnog poraza, ali ne i Prigrevčani. Oni su u utakmici za treće mesto savladali dečake iz RK „Smederevo” rezultatom 16-7 i tako osvojili bronzanu medalju. Koliko je to uspeh znaju oni koji vode ovaj sport. Prigrevica je jedini seoski klub koji je uspeo da se domogne završnice prvenstva države. Oni su za protivnike imali vršnjake iz velikih rukomentih centara i gradova gde treneri imaju na raspolaganju na stotine igrača koji imaju sjajne uslove za rad, materijalno su bolje stojeći, obezbeđeno im je sve što treba za napredovanje, ali nemaju ono što se ne kupuje, već se sa time čovek rađa i to su geni, neustrašivo krajiško srce koje zna da voli klub, selo i državu. Milka im je usadila pobedonosni mentalitet i od takvih dečaka se mogu stvarati šampioni koji će u svakom trenutku u prvi plan stavljati klupski interes, pa tek onda svoju afirmaciju.\nDušan Zekić dobio pehar od Aleksandra Savića za najboljeg golmana\n–Ostaje žal za zlatnom medaljom. Velika je šteta što polufinalna utakmica nije bila finalna, ali takav je žreb. Momci su bili odlični, dokazali su po ko zna koji put da sa dobrim radom uvek stižu i odlični rezultati. Jedino smo selo koje je stajalo rame uz rame sa velikim gradovima i velikim rukometnim centrima. Nikome se nismo sklanjali i pokazali smo i dokazali da je Rukometni klub PIK Prigrevica na dobrom putu i da ima lepu budućnost. Moram da se zahvalim pre svega roditeljima ove dece, jer nam godinama unazad pružaju maksimalnu podršku i kada padnemo oni su uvek tu da nas dižu i guraju dalje. Uz pomoć njih, Mile Samardžije i Vesne Mandarić imali smo najbolje moguće uslove na prvenstvu. Zahvaljujem se i opštini Apatin koja nam je dala autobus na korišćenje. Hvala svima na podršci, mi nastavljamo dalje da radimo, kaže Milka Nikšić, koja posebno naglašava: – Uz bronzanu medalju naš klub je dobio još jedno priznanje. Golman našeg kluba Dušan Zekić proglašen je za najboljeg golmana državnog prvenstva.\nIz kluba stiže i ova poruka: Zahvaljujemo se firmi Džimi Commerce, UR JV058 i roditeljima dečaka što su nam omogućili da učestvujemo na državnom prvenstvu. Isto tako se zahvaljujemo našim navijačima koji su u velikom broju došli da nas podrže.\nA mi, koji se istinski radujemo ovakvim uspesima, od srca se zahvaljujemo mladim rukometašima PIK Prigrevice koji su na najbolji i najlepši način promovisali svoje selo i celu opštinu, jer su bili sportski ambasadori apatinske opštine u društvu rukometaša iz cele Srbije. „Klinci“ hvala vam i neka vas ova bronza motiviše na još žešći rad!\nPredhodniZA PRIGREVČANE KRAJ PRVENSTVA, ALI ONO PRAVO TEK PREDSTOJI\nSledećiFUDBALERI BRATSTVA 1946 ŽELE DA OSVOJE PEHAR KUPA VOJVODINE


Prvi reciklomat u Srbiji postavljen u Kragujevcu - Stakleno Zvono e-TV magazin\nby Stakleno Zvono · July 9, 2020\nJavno komunalno preduzeće Šumadija Kragujevac, u cilju unapređenja svojih usluga, nabavilo je reciklomat-pametnu mašinu za prikupljanje i sortiranje ambalažnog otpada.\nReciklomat, prvi u Srbiji, ima mogućnost da prepozna različite tipove otpada, da ih prihvati i skladišti.\nFunkcioniše tako što vrednuje otpad i konvertuje novčanu vrednost predate ambalaže u dodatak na personalizovanim i nepersonalizovanim eKG karticama.\nPrikupljanje i sortiranje ambalažnog otpada: plastičnih flaša, limenki i staklene ambalaže, postavljanjem mašine reciklomat, Javno komunalno preduzeće Šumadija aktivno doprinosi razvoju i unapređenju svojih usluga.\nBenefite od ovakvog načina reciklaže imaju ne samo korisnici javnog prevoza na teritoriji grada, već i korisnici telekomunikacionih usluga.\nNa ovaj način, Javno komunalno preduzeće Šumadija Kragujevac, priključilo se svetskom trendu reciklaže ambalažnog otpada, sa ciljem da se građani motivišu i efikasnije uključe u proces sortiranja otpada.\nReciklomat nagrađuje svakog odgovornog građanina sa 7 dinara po unetom ambalažnom predmetu.\nPostavljanjem jedne ovakve mašine u Kragujevcu, prema rečima nadležnih u gradskom komunalnom preduzeću, poboljšaće se ekološka situacija u gradu, a sistemom nagrađivanja motivisaće se građani da na pravilan način obave primarnu selekciju i razvrstavanje ambalažnog otpada.\nIzveštava novinarka RTK Ksenija Đerković\nTags: ambalažni otpadKragujevacReciklomatselekcija otpada\nNext story Zelena i održiva energija u javnim objektima u Kragujevcu\nPrevious story Kragujevački Vodovod obeležio Svetski dan zaštite životne sredine


Zvuk pištaljke, nasmejani i razigrani dečaci i devojčice u plavim majicama, veliko školsko igralište i nekoliko trenera različitih sportova koje će ovi mališani od sada moći besplatno da pohađaju današnja su slika iz OŠ "1.300 kaplara" na Zvezdari.\nKolut unazad - jutarnje razgibavanje i zagrevanje\n- Ova akcija obuhvata oko 69.000 devojčica i dečaka, a od Nove godine biće obezbeđena dodatna sredstva da se proširi i na ostale opštine na teritoriji prestonice - izjavio je Goran Vesić, zamenik gradonačelnika Beograa.\nOd Nove godine ova akcija obuhvatiće svih 17 gradskih opština\n- Ideja je da od Nove godine program proširimo na svih 17 beogradskih opština i da bukvalno sva deca njime budu obuhvaćena, da na taj način promovišemo prave vrednosti i zdrave stilove živote, ali i da utisnemo onu najvažniju poruku kako deci tako i roditeljima da bez obzira čime se budu bavili, a siguran sam da među ovom decom imamo buduće najbolje i matematičare, istoričare, ekonomiste, pravnike... da je važno da se bave sportom i da im to, sa naše strane, bude omogućeno apsolutno besplatno - rekao je Udovičić.\nMali fudbaleri i fudbalerke\nU besplatnim školama sporta deca mogu da izaberu između osam sportova - košarka, fudbal, odbojka, rukomet, ritmička gimnastika, ples, borilačke veštine i atletika, a Vesić je pozvao sve roditelje da iskoriste priliku i upišu decu na besplatne škole sporta.\nBronzana medalja vaterpolista sa OI u Tokiju\n- Ove besplatne škole sporta su pravi način da deca pre svega svoje zdravlje neguju i da se razviju, a da li će neko od njih sutra biti šampion ili ne, to nije toliko bitno - kazao je Mitrović.\n- Imam direktan kontakt sa svim realizatorima koji su ustvari studenti Fakulteta sporta i fizičkog vaspitanja. Oni svoje znanje nesebično prenose na decu pokušavajući da od njih izvuku maksimum, odnosno da pre svega kod njih razviju motoričke sposobnosti - zaključio je Suzović.


10:02, 17. 12. 2018.\nEvo sažetka za neke od najvažnijih i najzanimljivijih priča koje će se desiti ove sedmice.\n1) Putin odgovara građanima\nPutin je tokom prošlogodišnjeg razgovora sa građanima odgovarao na pitanja četiri sata\nRuski predsednik Vladimir Putin će u četvrtak održati redovno godišnje obraćanje naciji koje prenosi televizija. Ovaj događaj obično traje dugo: rekord je obraćanje 2008. godine - četiri sata i 40 minuta.\nSvet svake godine čuje nešto zanimljivo od Putina, a ni ove godine verovatno neće biti drugačije.\nPrvo, treba očekivati puno pohvala za predsednika Rusije od građana koji se javljaju. Jedan čovek je prošle godine započeo pitanje rečima: „Dragi Vladimir Vladimiroviču, svi vas volimo i poštujemo".\nPoslednje dve godine, Putin dosta vremena izdvaja da bi odgovorio na pitanja u vezi sa njegovim odnosom sa američkim predsednikom Donaldom Trampom. Prošle godine je napao Trampove protivnike u SAD zbog toga što ga ne poštuju i pohvalio rad američkog predsednika.\nPitanje je da li će tako biti i ove godine, pogotovo ako se uzme u obzir da veze između Trampovih saradnika i Rusije sada istražuju američki organi?\n2) Novi dokazi o smrti ruskog biznismena\nDan pre Putinovog obraćanja, očekuje se da će patolozi u Londonu saopštiti nalaze koji mogu da rasvetle smrt ruskog biznismena Aleksandra Perepiličnog 2012. godine pod još uvek nerazjašnjenim okolnostima.\nU zavisnosti od zaključaka, novi podaci u istrazi bi mogli da unesu još više napetosti u odnose Rusije i Velike Britanije.\nPerepilični, 44-godišnjak, onesvestio se novembra 2012. godine dok je trčao u blizini svoje vile u engleskom gradiću Vejbridžu, u jugoistočnoj pokrajini Sari. Policija je kasnije zaključila da je preminuo prirodnom smrću.\nKritičari tvrde da bi puna istraga trebalo da razmotri da li je Perepilični, koji je želeo da otkrije pranje novca vezano za organizovani kriminal u Rusiji, otrovan.\nTokom proteklih nekoliko meseci, navodno su se pojavili novi dokazi vezani za njegovu smrt. Međutim, tokom leta je odlučeno da osetljive informacije koje bi mogle da otkriju da li je Perepilični radio sa britanskim tajnim službama, neće biti objavljivane.\n3) 100 dana do Bregzita\nU sredu će početi da otkucava. Od ovog dana Britanci imaju još 100 da napuste Evropsku uniju.\nBregzit postaje sve bliži i realniji.\nKrajnji rok je 29. mart 2019. godine, iako i dalje nije jasno pod kojim uslovima će Velika Britanija napustiti EU - ako se to uopšte i dogodi.\nSukob među vladajućim konzervativcima prošle nedelje doveo je do odlaganja glasanja o Bregzitu.\nJedno možemo da kažemo sa sigurnošću: ne postoji način da se predvidi šta će se dogoditi na političkoj sceni Velike Britanije ove nedelje.\n4) Napeta vremena u Kongu\nČetvrta najmnogoljudnija zemlja u Africi glasa u nedelju, dve godine kasnije nego što je trebalo.\nPretnje i napetosti oko izbora mogu da znače povratak nasilja u zemlju u kojoj živi više od 80 miliona ljudi.\nVlada Demokratske Republike Kongo saopštila je da su predsednički izbori 2016. godine odloženi zbog sukoba. Ipak, to je omogućilo predsedniku Džozefu Kabili da ostane na vlasti, iako je trebalo da se povuče nakon što mu je istekao drugi mandat.\nU zemlji nije bilo mirnog prepuštanja vlasti još otkako je proglašena nezavisnost od Belgije 1960. godine. Kako se datum izbora u 2018. godini približava, ponovo preti opasnost od nasilja koje bi moglo da eskalira.\nProšle nedelje, nakon sukoba, glasačke mašine su uništene u velikom požaru.\n5) Blokada Vlade u SAD?\nUkoliko se američki Kongres ne dogovori o finansijama i plaćanju nekoliko vladinih agencija do petka pre ponoći po američkom vremenu - što je rano jutro u Evropi - rad američke Vlade će biti blokiran.\nBlokada Vlade može da oteža i prekine brojne servisne usluge širom zemlje - od apliciranja za vize i pasoše do (mogućeg) zatvaranja nacionalnih parkova.\nTo se već dešavalo, poslednji put u januaru ove godine, ali su finansijske odluke uvek donošene u poslednjem času.\nAko se ovaj scenario i dogodi, mogao bi da traje i tokom božićnih i novogodišnjih praznika.\nProblem je ovog puta, između ostalog, i insistiranje Donalda Trampa da se u budžet uključi i pet milijardi dolara za obezbeđenje granica, uključujući i troškove za izgradnju zida na granici sa Meksikom.\nNa sastanku sa vodećim demokratama prošle nedelje, Tramp je rekao da bi bio „ponosan" da Vlada bude blokirana, ako ne dobije taj zid.


Mamarijum - #mamarijum preporučuje Immunokind #mamarijum preporučuje Immunokind - Mamarijum\n#mamarijum preporučuje Immunokind\nImmunokind® – Jača imuni sistem dece sa čestim respiratornim infekcijama\nImmunokind® je kompleksni homeopatski lek specijalno dizajniran da jača imuni sistem dece koja imaju česte infekcije disajnih puteva, nosa I sinusa, grla i uha.\nKlinička istraživanja pokazuju da simptomi zapušen nos, kašalj i šištanje i šum i šištanje u plućima, nestaju ili se značajno smanjuju kod dece koja koriste Immunokind® tablete.\nSmanjuje se i verovatnoća od ponovnog razboljevanja od virusnih respiratornih infekcija.\nImmnokind tablete se daju detetu tri puta u toku dana, u dužem vremenskom periodu.\nAko je potrebno, tabletu možete rastvoriti u kašičici vode i tako dati detetu da popije.\nŠta ako Vaše dete ima česte infekcije disajnih puteva?\nKao roditelj, očekujte da u prvim godinama života vaše dete može imati 4-8 respiratornih infekcija godišnje. Neka deca su osetljivija i mogu imati čak i veći broj infekcija. Kada se rodi, dete deo imuniteta dobija kroz majčino mleko. U prvim godinama života njegov imuni sistem se gradi kroz kontakte sa virusima i bakterijama I zato ne treba previse brinuti ako se javi veći broj respiratornih infekcija godišnje. Da bi lakše prošli kroz ovaj period odrastanja, I smanjili broj i težinu respiratornih infekcija, pomaže vam Immunokind®.\nČeste prehlade kod dece-izazov za imuni sistem\nNaše ćelije imunog sistema su u pripravnosti sve vreme. U kontaktu sa infektivnim česticama, ćelije imunog sistema bzo reaguju i uništavaju ih i popravljaju štetu koja se desila u organizmu.\nČeste, ponavljane respiratorne infekcije dešavaju se uglavnom u gornjim delovima disajnih organa (nos, grlo, uši i sinusi). Uobičajne su za manju decu i rasprostranjene su u vrtićima.\nVirusne infekcije disajnih puteva kod dece igraju važnu ulogu u pravilnom razvoju imnog sistema. Kontaktom sa virusima formiraju se antitela I u svakom sledećem kontaktu sa tim virusom ona su spremna za odbranu.\nPostoje razni načini da se utiče na jačanje imunog sistema, da dečiji organizam bude spremniji za nove kontakte sa virusima i da svaka naredna infekcija prodje sa što manje simptoma.\nPodrška razvoju imunog sistema\nSvež vazduh- Istraživanja kažu da je decu potrebno da u toku jednog dana borave napolju, na svežem vazduhu 1 do 2 sata.\nFizička aktivnost-svakom detetu je potrbno da je fizički aktivno. Fizička aktivnost pomaže razvoju kardiovaskularnog i imunog sistema, poboljšava koordinaciju I prevenira deformitete kičmenog stuba.\nDovoljno sna- za decu predškolskog uzrasta pedijatri preporučuju 10 sati sna dnevno. Tokom sna telo se odmara od aktivnosti i vrši se regeneracija svih ćelija u organizmu. Spavaća soba deteta pre spavanja treba da je provetrena, sa temperaturom oko 18 stepeni Celzijusa.\nIshrana- u period intenzivnog rasta i razvoja, israna treba da je raznovrsna i da obezbedi dovoljno vitamina I minerala potrebnih za pravilan rast i razvoj.


SAD, RUSIJA, POLJSKA, SRBIJA, FRANCUSKA - PressReader\nSAD, RUSIJA, POLJSKA, SRBIJA, FRANCUSKA\nMerkel je u poslednjih mesec dana obišla nekoliko evropskih zemalja, nakon što je u julu bila u SAD. Njene posete nazvane su “oproštajnom turnejom”, s obzirom da se neće kandidovati za peti mandat na izborima 26. septembra. Kancelarka se juče i danas nalazi u Beogradu, a u poslednja dva meseca posetila je SAD, Rusiju i Poljsku, da bi danas otputovala u Albaniju na zajednički sastanak sa premijerima svih država Zapadnog Balkana i Kosova. Ove nedelje planirana je i njena poseta Francuskoj, sa predsednikom Emanuelom Makronom sastaće se 16. septembra u Jelisejskoj palati.\ndirektor organizacije “Novi treći put”, komentarišući posetu Merkel kaže za Blic da je pažnja Nemačke ka Zapadnom Balkanh očekivana, ali i obavezna.\n- Ova poseta predstavlja poslednju posetu važnim partnerskim državama na Zapadnom Balkanu. Ovaj region predstavlja jedini organski deo Evrope koji nije integrisan u EU, što ostavlja dosta prostora da se ostale konkurentske sile pozicioniraju, poput Kine, Rusije ili Turske. Iz tog razloga, pažnja Nemačke ka ovom regionu nije samo očekivana, već obavezna - napominje on.\nPostoje tri teme koje su Nemačkoj u ovom regionu važne, smatra Milić.\n- Prva je rešavanje nasleđenih konflikta, poput pitanja statusa Kosova i funkcionalnosti BIH. Rešavanje ovih pitanja je iz ugla Berlina garant stabilnosti regiona. Druga je ekonomska saradnja, gde Nemačka privreda, kao najveća u Evropi, ima interes ekspanzije. Broj ljudi koji rade u Srbiji u nemačkim kompanijama se u poslednjoj deceniji triplirao, a robna razmena raste iz godine u godinu. Nemačka nema nuklearni arsenal, nosač aviona ili pravo veta u SB UN, ali ima najjaču evropsku ekonomiju i iz nje crpi svoju političku snagu. Nemačka zato ima interes za daljom ekonomskom ekspanzijom, a države našeg regiona imaju interes da to iskoriste za smanjenje nezaposlenosti, rast privrede i izvoza - ističe Milić.\nTreća tema je, kako objašnjava, zbližavanje sa EU, gde trenutno Berlin nema puno da ponudi.\n- Proširenje je zamrznuto i nepopularno, ali EU ne sme da prepusti ovaj važan region drugima. Zato će se i Brisel, ali i Berlin samostalno, truditi da drugim sredstvima drže Zapadni Balkan uz sebe objašnjava Milić.\nInače, jučerašnji sastanak Angele Merkel i Aleksandra Vučića bio im je, ako se ne računaju i video konferencije,\n16. po redu od 2014. godine. Ti susreti su se održavali kako bilateralno, tako i na multilateralnim skupovima, a bilo je i telefonskih razgovora i video konferencija.\nSastanci Vučića i Merkel: 11. jun 2014. (Berlin), 8. septembar 2014. (Berlinski proces, Berlin), 8. jul 2015. (Beograd), 26. avgust 2015. (Berlinski proces, Beč), 7. septembar 2015. (Berlin), 4. jul 2016. (Berlinski proces, Pariz), 14. mart 2017. (Berlin), 27. februar 2018. (Berlin), 10. april 2018. (Berlin), 17. maj 2018. (Sofija), 8. novembar 2018. (Helsinki), 11. novembar 2018. (Pariz), 22. januar 2019. (Davos), 29. april 2019. (Berlin), 24. septembar 2019. (Njujork) i 13. septembar 2021. (Beograd).\nVučić na instagramu objavio detalj opuštenog razgovora s terase


Tanjug 9. avgusta 2018. 12:18\nNIŠ – Cenjeni alt saksofonista Kenny Garrett nastupiće večeras sa svojim kvintetom na Niškoj tvrđavi, na otvaranju glavnog programa „Nišvil festivala“.\nOsim jednog od najvažnijih saksofonista današnjice, večeras će na Niškoj tvrđavi nastupiti dobitnici Gremi nagrade „Inner circle“.\nVečerašnji koncert „Inner circle“ je prvi njihov nastup u Srbiji.\nPublika u Nišu će imati prilike da čuje i bend iz ruske oblasti Tuva na samoj granici sa Moldavijom „Hartyga“ i izraelski „The paz band“ koji predvodi pevačica Gal De Paz, a koji su bili predgrupa rok i bluz zvezdama kao što su „Aerosmith“ i Još Stone.\nSutra 10. avgusta Nišvil će ugostiti najuticajniju vokalnu džez grupa svih vremena „The Mahnattan transfer“. 10 Gremi nagrada, i drugi album sa najviše nominacija u istoriji pop muzike govore o kvalitetu „The Mahnattan transfer“\nPred publiku u Nišu izaći će i najboljih poljski sastav savremenijeg džez izraza „Wojcinski/Szmanda quartet“, nakon njih i „Vein trio“ iz Švajcarske, a zatim i najtraženiji muzičar na njujorškoj sceni ruski saksofonista Dmitry Baevsky sa svojim kvartetom.\nZa džez sladokusce najavljen je nastup bračnog para Omar Hakim i Raćel Z u okviru sastava „OZ experience“.\nĆerka legendarne džez heroine Nine Simon sviraće u Nišu u okviru programa obeležavanja 85 godina od rođenja njene majke.\nLatino ritmove na Nišvil donosi britanski sastav „Matt Bianco“.\nDžez groznicu subotnje večeri zaokružiće svojim nastupom Frank Solivan & „Dirty kitćen“, Amerikanci koji su po drugi put imenovani za „Najbolju instrumentalnu grupu godine“.\n„Black art jaž collective“ sekstet američkih post bop muzičara mlađe generacije biće obeležiće svojim nastupom poslednje veče festivala.\nBend koji je zasada izazvao najveće interesovanje publike „Gipsy kings“, nastupiće sa svojim osnivačem Pacom Baliardom, kome će biti uručena Nagrada za fuziju džeza sa drugim pravcima „Šaban Bajramović“.


Dobre vijesti za penzionere u RS, penzije povećane za 2 posto\tIstaknuto\nOdluku o vanrednom usklađivanju općeg boda i penzija donijela je danas entitetska vlada.\nKako navode, osnovni razlog za donošenje odluke je poboljšanje materijalnog položaja korisnika prava iz penzijskog i invalidskog osiguranja.\nPotrebna sredstva za realizaciju odluke iznose oko 1.410.000 KM mjesečno, odnosno oko 8.460.000 KM do kraja 2019. godine. Navedeni iznos je određen prema podacima za juni 2019. godine i može biti povećan u zavisnosti od povećanja broja korisnika prava.\nU iznos potrebnih sredstava nije uračunat iznos za povećanje najnižih penzija, što će biti navedeno u posebnoj odluci, napominju iz entitetske vlade.\nNajniža penzija na teret RS-a (sve vrste penzija) iznosi 195,74 KM, dok najniža penzija za penzijski staž od 40 godina i više iznosi 391,54 KM.


Za prodaju pasoša prijavile se 22 firme – Bankar.me\nFebruary 16, 2019 BIZNIS, Članci, CRNA GORA, SVE VIJESTI Leave a comment\nNa javni poziv za izbor agenta za posredovanje prilikom aliciranja za sticanje crnogorskog državljanstva kroz investicije stigle su 22 prijave iz 13 država, od čega su četiri od firmi iz Crne Gore. Investment migrejšn insajder je objavio listu ponuđača koji su se prijavi li za agentau prodaji ekonomskog državljanstva, piše Dan.\nNa toj listi su četiri firme iz Crne Gore: Vip rezidensi, Artemon, Apeks kapital partners i advokat Ratko Pantović iz Tivta. Vlasnik firme Vip residency DOO Podgorica je firma Vip rezidensi, kako piše u Centralnom registru privrednih subjekata. Osnivač Artemona je Nada Babović, dok su vlasnici Apeks kapitala Larisa Kac i Laslo Kiss, koji je šef savjetodavne investiciono-migracione firme Diskus holding.\n“Vlada bi trebalo da je ponosna na otvorenost i transparentnost, kojom su upravljali ovim procesom. Ova vrsta transparentnosti se nije nikad desila u javnom tenderu ovakve vrste”, rekao je Kiss Investment migrejšn insajderu.\nSekretarijat odluku o izboru agenata treba da donese u roku od mjesec dana od dana javnog otvaranja prijava i ona će biće objavljena na internet stranici Sekretarijata. Po donošenju odluke, Vlada će sa izabranim agentima zaključiti ugovor, na osnovu čega će im Sekretarijat izdati licence i samo na osnovu izdatih licenci agenti mogu da obavljaju svoju aktivnost u sklopu navedenog programa.\nOd stranih kompanija prijavile su se Henli i partners iz Džersija, Arton grupa i Imigrant integrejš i invest iz Austrije, Kulin prajm iz Hrvatske, RIF trast iz Dubaija, dvije firme sa Malte Global information konsalting grupa i Chetuchi Cauchi advisors, Koates global i Icepworld iz Londona, Dori digital KFT iz Mađarske, Brajt internešenl iz Sjedinjenih Američkih Država (SAD), Klienteferals iz Kanade, Globevisa investments, Junajted internešenl grup i Shangai overseas Chinese exit-entry iz Kine, Jenibirh Teranova kompani iz Turske i Sitizenšip baj investmen iz Hoing Konga. Iz Dubaija se prijavila još jedna firma, ali njeno ime nije poznato.\nHenli i partners i Arton su bili zainteresovani da rade program ekonomskog državljanstva Vlade, tačnije i prijavili su se za to, ali je Vlada kasnije odlučila da sama piše program.\nProgram ekonomskog državljanstva je startovao 1. januara, a trajaće tri godine, u kom periodu će maksimalno moći da se izda 2.000 pasoša. Crnogorsko državljanstvo koštaće od 350 do 550 hiljada eura. Apliciranje će koštati 100 hiljada eura, što znači da će samo od toga se inkasirati 200 miliona eura. Ostatak od 250, odnosno 450 hiljada eura će novi državljanin morati dauložiu jedan od razvojnih projekata u Crnoj Gori.\nPOJMOVIcrnogorski pasoš Prodaja pasoša\nPrevious Uber prihodovao 11 milijardi dolara, smanjio gubitke, a spremaju se i za najveći IPO ikad\nSljedeći Otvoren Ski centar Kolašin 1600 (video)


Vesti online / Vesti / Hronika / Prostitutka i makro mušteriji "maznuli" pare\nČim je prostitutka Žaklina M. (26) uspela da namami M. L. (46) u haustor na Zelenom vencu, gde je trebalo da imaju seks, njenog klijenta je iz zasede fizički napao makro B. M. (29). On mu je oteo oko 3.000 dinara, koje je Žaklina sakrila u gaćice.\nObećala mu "dobar seks u odličnom haustoru za to" kad tamo... (Foto: Ilustracija)\nPolicajci su bili u blizini, pa su čuli zapomaganje M. L. i brzom akcijom uhapsili Žaklinu i njenog makroa, piše Alo!\n- Ona se muvala po okolnim ulicama u blizini autobuske i železničke stanice. Tamo je uspela da privuče pažnju M. L., kome je rekla da je najbolje da se popnu do jednog haustora na Zelenom vencu, gde mogu da neopaženo imaju dobar seks. Međutim, mušterija nije ni sumnjala da ih sve vreme posmatra Žaklinin makro, sa kojim se ona dogovorila o napadu - kaže izvor blizak istrazi.\nČim su, objašnjava sagovornik, ušli u haustor, M. L. je napao makro B. M. i počeo da ga udara pesnicama svuda po telu.\n- Iako je M. L. pružio otpor i tom prilikom uspeo da zada nekoliko udaraca makrou, ipak je savladan. Potom je B. M. iz njegovog novčanika uzeo oko 3.000 dinara, dodao je on.\nNa sreću, buku i zapomaganje M. L. su čuli policajci sa Savskog venca koji su patrolirali u blizini Zelenog venca.\n- Oni su pronašli haustor u kojem se dogodio napad i taman što su Žaklina i njen makro pokušali da pobegnu, policajci su ih uhapsili i priveli u stanicu. Nakon toga, M. B. i Žaklini je, uz konsultacije sa tužiocem Prvog osnovnog javnog tužilaštva, određeno zadržavanje zbog razbojništva, dok je protiv Žakline podneta i prijava zbog prostitucije - navodi izvor Alo!\n- Makro se takođe žalio na povrede, pa je uz policijsku pratnju prevezen u Urgentni centar, gde su mu, kao i napadnutom M. L. konstatovane lakše povrede - navodi sagovornik.\nSVET Dečja prostitucija: Tinejdžerke podvode devojčice\nSVET Francuska odbila da kažnjava klijente prostitutki


Kompjuter simulira Sunčeve baklje - Popular Science Srbija\nKompjuterski model pokazuje da što je kraći interval između dve solarne baklje, veća je verovatnoća da će druga eksplozija biti snažnija nego prva. Ovaj zaključak se potpuno slaže sa satelitskim merenjima.\nZa posmatranje i modeliranje ovakvih fenomena naučnici koriste veliki spektar metoda različitih nauča, od matematike do fizike i mnogih drugih. Analizom podataka dobijeni su obrasci kakve primećuju i kod zemljotresa, lavina, ali i praćenjem berze.\nHans Jorgen Herman, Profesor sa instituta koji radi na ovom projektu kaže da Sunčeve baklje nisu bile prva meta istraživanja kada je počeo da radi na ovom projektu. Solarne baklje, ako su dovoljno snažne, mogu imati uticaj na mrežu električne energije, komunikacione kablove ili čak satelite.


Partizanu 10.000 evra kazne zbog ponašanja publike protiv Monaka - Sport - Dnevni list Danas\nPočetna » Sport » Partizanu 10.000 evra kazne zbog ponašanja publike protiv Monaka\nPartizanu 10.000 evra kazne zbog ponašanja publike protiv Monaka\n„Ogromne svote novca odlaze u nepovrat umesto da budu uložene u napredak Partizana, stoga klub skreće pažnju svojim navijačima kako je krajnje vreme da svi zajedno iz grešaka nešto naučimo. Hajde da svoju energiju stavimo u službu Partizana i njegovog povratka u vrh regionalne i evropske košarke. Pokažimo da smo za to zreli“, navodi se u saopštenju Partizana.\nPartizan je kažnjen zbog pirotehnike i ubacivanja predmeta na teren na utakmici trećeg kola Evrokupa koja je igrana 15. januara u hali „Aleksandar Nikolić“ u Beogradu.\nNa iznos koji će Partizan morati da plati, kako se navodi, uticala je činjenica da je u pitanju ponovljeni slučaj nedoličnog ponašanja publike.\n„Partizan još jednom želi da apeluje na svoje navijače da na ovaj način ne čine štetu klubu. Uprkos razumevanju za revolt koji pojedine situacije na terenu izazivaju, više je nego jasno da reakcije koje dovode do kažnjavanja kluba ne vode nikuda. Naprotiv, takve situacije postaju za klub neizdržive. Potpuno bez smisla je situacija u kojoj se klub bori da proda što više sezonskih i dnevnih karata, a da ostvareni prihod zapravo ne završi u klubu“, dodaje se.\nPartizan posle četiri kola Evrokupa ima po dve pobede i poraza, a u poslednja dva kola će dočekati Lijetuvos ritas i gostovati Albi.\nVaterpolisti Radničkog pobedili su u Kragujevcu Olimpijakos rezultatom 10:8 (5:3, 2:2, 1:2, 2:1) u utakmici osmog kola Grupe A Lige šampiona.\nVaterpolisti Novog Beograda pobedili su na svom bazenu Barselonetu...\nSport • 26.01.2022. 23:18\nHuventud na vrhu, Partizana i Lokomotiva dele drugo mesto\nKošarkaši Huventuda pobedili su Hamburg sa 92:75, Lokomotiva je...\nSport • 26.01.2022. 22:58\nAnfang suspendovan na godinu dana\nBivši trener Verdera Markus Anfang i pomoćni trener kluba...


ЕУ КОЛОНИЗАТОРИ: Лавров жестоко одговорио Борељу\nEU KOLONIZATORI: Lavrov žestoko odgovorio Borelju\n– Ako se ‘astanizacija’ baca u diplomatski promet kao odraz nostalgije za kolonizacijom, onda će EU verovatno morati da preživi godine nostalgije za vremenima koja su nepovratno minula – rekao je Lavrov na konferenciji za novinare.\n– Zaista se nadam da će se Evropska unija ponašati na moderan način i da neće pokušati da predstavlja savremeni svet kao podložan podeli na sfere uticaja. Za sve ima mesta, ukoliko se pri rešavanju ovog ili onog konflikta učestvuje pošteno, a ne radi dobijanja nekih geopolitičkih koristi i jednostranih prednosti – rekao je on na koferenciji za štapu i dodao da je Borelj zabrinut time da neko drugi, pored EU, može da preduzme proaktivne korake o Karabahu.\n– Barem se nadam da u ovu reč koju je izmislio nije ubacio negativan prizvuk. Jer, u velikoj meri, astanski proces se oblikovao u kontekstu sirijske krize. Dok astanski format nije nastao, uopšte nije bilo napretka u političkom regulisanju – podsetio je on.\nGovoreći o projektovanju tog formata na druge regione, ministar je istakao da Rusija, Turska i Iran nisu ravnodušni prema situaciji na Južnom Kavkazu, jer su neposredni susedi država tog regiona.\nMeđutim, kako je rekao, Rusija svoj stav prema onome što se dešava izražava konkretnim delima, i da se to tiče, između ostalog, izjave lidera tri zemlje iz 9. novembra i velike pomoći koja se sada pruža u prevazilaženju posledica goruće faze sukoba oko Nagorno-Karabaha.\nŠef diplomatije EU je priznao da je tužan zato što su se upravo istopili nasrtljivi planovi EU/NATO u pogledu Jermenije. EU je od 2009 godine videla Jermeniju kao zemlju istočnog partnerstva. I to bez obzira što je Jermenija članica ODKB, a imajući u vidu da EU i NATO su dve strane istog novčića!


Kurs informatičke pismenosti - ABAKUS Akademija znanja\nDanas je nemoguće imati poslovnu komunikaciju i komunikaciju na većim udaljenostima ako ne koristimo računar.\nOvaj kurs obuhvata sticanje osnovnih znanja i veština pri radu na računaru, a koje su neophodne za većinu poslova. Obuka je namenjena svim polaznicima koji do sada nisu imali prilike da savladaju osnove rada na računaru.\nPredznanja nisu potrebna, jer se polazi od osnovnih pojmova o hardveru, softveru, korišćenju miša, tastature, radu sa folderima, osnovnim podešavanjima na računaru, preko korišćenja pretraživača, e-mail-a, pa sve do korišćenja nekoliko programa iz paketa MS Office.\nPolaznici će steći samopouzdanje, jer će moći da samostalno otkucaju svoj CV ako su nezaposleni, da naprave prezentaciju za bolju prodaju nekog proizvoda, urade bolji izveštaj ako su radnici u finansijama ili administraciji, komuniciraju putem e-mail-a, prate promocije putem interneta itd. Mogućnosti korišćenja informacionih tehnologija u svakodnevnom životu su ogromne. U toku obuke polaznici će se upoznati i sa radom u Windows operativnom sistemu.\nKurs u trajanju od tri meseca osposobljava polaznike da rade dokumenta sa tekstom, obradu podataka kroz tabelarne proračune, izradu prezentacija, korišćenje elektronske pošte i pretraživanje interneta.\nKurs se održava u malim grupama jednom nedeljno po sati trideset minuta a u terminima koji se usklađuju sa polaznicima grupe. Broj polaznika po grupi je od 5 do 8.\nPolaznici će nakon kursa savladati korišćenje sledećih programa:\n» Microsoft Word (program za rad sa tekstom)\n» Microsoft Excel (program za različite proračune, statistike i izveštaje)\n» Microsoft PowerPoint (program za izradu prezentacija)\n» Internet (pronalaženje potrebnih sadržaja, korišćenje elektronske pošte)\nPrijavite se za kreativnu radionicu i dođite da se družimo!\nRezervišite svoje mesto popunjavanjem formulara! Organizujemo besplatnu kreativnu radionicu...


Vojvodina daje 30 miliona parovima za kupovinu kuća na selu\nTanjug 7. februara 2019. 12:11\nBEOGRAD – Supružnicima i vanbračnim parovima Vojvodina je ponudila 30 miliona za kupovinu seoskih kuća sa okućnicom.\nZa dodelu tih sredstava je Zavod za ravnopravnost polova raspisao javni konkurs, a cilj je unapređenje ekonomskog položaja žena kroz vlašništvo nad nekretninama, razvoj seoskih sredina i bolji natalitet i demografija a bračni i vanbračni partneri za ovaj pokrajinski novac mogu konkurisati do 15. aprila.\nNajveći iznos za koji se može konkurisati je milion dinara, a prijavu mogu podneti supružnici čija bračna zajednica traje najmanje godinu dana i vanbračni partneri sa trajnijom zajednicom života, uz uslov da su sa teritorije Vojvodine.\nPravo učešća imaju supružnici i partneri od kojih je bar jedan u radnom odnosu, a jedan od njih mora biti mlađi od 40 godina. Uslov je da nisu vlasnici ni suvlasnici bilo kakve nepokretnosti i da nisu u srodstvu sa prodavcem nekretnine. A uslovi su i da nisu pravosnažno osuđivani i da ne duguju za poreze i doprinose.


RTCG - Radio Televizija Crne Gore - Nacionalni javni servis :: Fudbal :: Infantino pozvao klubove na solidarnost\nBeta [ P.R. ]\n25. 08. 2021. 22:25 >> 17:59 0\nPredsjednik Međunarodne fudbalske federacije (FIFA) Đani Infantino pozvao je danas na "solidarnost" povodom puštanja igrača u reprezentacije za predstojeće utakmice u septembru, čemu se engleski klubovi protive.\n"Pozivam na solidarnost sve naše asocijacije članice, svaku ligu i svaki klub", naveo je Infantino u saopštenju i dodao da je puštanje igrača za naredne obaveze reprezentacija "pitanje od izuzetne hitnosti i važnosti".\nInfantino je prije svega mislio na klubove engleske Premijer lige, koji su u utorak saopštili da se protive puštanju svojih igrača u zemlje svrstane u crvenu zonu, u kojima je, prema britanskoj vladi, kruženje koronavirusa previsoko.\nBritanska vlada odredila je karantin od 10 dana za svakoga ko se vraća iz zemalja koje su svrstane u crvenu zonu. U tu grupu spada 60 fudbalera iz 19 klubova koji bi trebalo da putuju u 26 zemalja sa crvene liste, uglavnom afričkih i južnoameričkih.\nInfantino je naveo da je pisao britanskom premijeru Borisu Džonsonu i "tražio neophodnu podršku kako se tim fudbalerima ne bi uskratila mogućnost da predstavljaju svoje zemlje".\nOn mu je predložio da se za predstojeće utakmice u kvalifikacijama za Svjetsko prvenstvo 2022. primijeni pristup sličan onome koji je britanska vlada usvojila tokom posljednje faze Evropskog prvenstva - izuzeće od karantina.\nFIFA Premijer liga Đani Infantino\n"Đavoli" sigurni, preokret Totenhema u nadoknadi


Potpisan prvi mеmorandum u Sofiji: Dogovor sa CRBC o rеkonstrukciji prugе Bеograd-Niš | Ministarstvo građevinarstva, saobraćaja i infrastrukture\nPočetak > Aktuelnosti > Saopštenja > Potpisan prvi mеmorandum u Sofiji: Dogovor sa CRBC o rеkonstrukciji prugе Bеograd-Niš\nPotpisan prvi mеmorandum u Sofiji: Dogovor sa CRBC o rеkonstrukciji prugе Bеograd-Niš\nPotprеdsеdnica Vladе i ministarka građеvinarstva, saobraćaja i infrastrukturе, prof. dr Zorana Mihajlović, potpisala jе vеčеras u Sofiji Mеmorandum o saradnji na projеktu rеkonstrukcijе prugе Bеograd-Niš sa kinеskom kompanijom “Čajna roud еnd bridž korporеjšn” (China Road and Bridge Corporation – CRBC).\n“Modеrnizacija žеlеzničkog koridora 10 za Vladu Srbijе jе prioritеtan projеkat, a kompanija CRBC zaintеrеsovana jе da u njеmu uzmе učеšćе. Rеkonstrukcija prugе Bеograd-Niš važna jе prе svеga za Srbiju, ali jе nеophodna i za boljе povеzivanjе žеlеznicom u čitavom rеgionu, kako bismo imali еfikasnu i brzu žеlеzničku vеzu na cеlom potеzu od Budimpеštе do Pirеja ”, kažе Mihajlovićеva.\nMеmorandum jе potpisan u prisustvu prеdsеdnicе Vladе Anе Brnabić, na marginama Sеdmog samita šеfova vlada Kinе i 16 zеmalja cеntralnе i istočnе Evropе u Sofiji, u okviru kojеg ćе sutra biti potpisan i komеrcijalni ugovor za izgradnju trеćе dеonicе brzе prugе Bеograd-Budimpеšta na tеritoriji Srbijе.


Most i leva koalicija postigle dogovor?\nPredsednik Hrvatske stranke penzionera Silvano Hrelja, čija je stranka deo leve koalicije koju vodi Socijaldemokratska partija (SDP), potvrdio je danas da su Most i leva koalicija postigle dogovor da lider Mosta Božo Petrov bude kandidat za premijera, a predsednik SDP i aktuelni premijer Zoran Milanović predsednik Sabora.\nOn je na konferenciji za novinare rekao da će podržati taj dogovor, ako bude realizovan i na papiru.\nHrelja je ocenio da su u slučaju da se Hrvatska demokratska zajednica (HDZ) vrati u pregovore o formiranju vlade novi izbori verovatniji.\nOn je, međutim, dodao da će podržati i tripartitnu vladu. Prema njegovim rečima, u pregovorima je svima cilj da ne ispadnu iz igre.\nMost nezavisnih lista juče je saopštio da pruža novu šansu u pregovorima o formiranju vlade desnoj koaliciji okupljenoj oko HDZ, iako je Petrov ranije izjavio da su vrata za HDZ zatvorena i da nastavlja pregovore samo sa Socijaldemokratskom partijom (SDP).\nHDZ ima rok da se izjasni danas do 16 časova, a o tome će odlučivati predsedništvo stranke.\nDo novog preokreta u pregovorima došlo je ni dan pošto je lider Mosta izjavio da su vrata za HDZ zatvorena, jer nisu pristali na uslove Mosta o formiranju tripartitne vlade koju bi vodila nestranačka osoba ili predstavnik Mosta. On je rekao da razgovore o formiranju vlasti nastavlja samo s levom koalicijom SDP premijera Zorana Milanovića.\nPosle sastanka, koji je posle 15 minuta napustio lider HDZ Tomislav Karamarko, Milanović i Petrov su izjavili da očekuju da će ime mandatara biti poznato do utorka, a Milanović je rekao da to sigurno neće biti on.\nMost je danas saopštio da se u 17 časova sastaje s predstavnicima leve SDP koalicije Hrvatska raste.\nMost nezavisnih lista, bez čije podrške nije moguće formiranje vlasti u Hrvatskoj, ponudio je vodećim strankama u zemlji formiranje vlade koju bi vodila konsenzusom izabrana neutralna osoba ili predstavnik Mosta. I SDP i HDZ su nekoliko puta menjali stavove kada je reč o zahtevima Mosta koje su nekoliko puta odbijali, pa prihvatali.


To telo je bilo značajno za razvoj celokupne srpske trgovine, a u vezi sa ulogom koju je tada imalo i aktivnostima koje je obavljalo može se smatrati pretečom današnjih brokersko-dilerskih društava koja predstavljaju savremene brokerske kuće u Srbiji. U to vreme daleke 1886. godine donet je i …\nPoslovni ljudi kupovali su u 2014. akcije stotinak kompanija u svijetu, a njima su najčešće trgovali na Njujorškoj berzi. Najpopularnije strane hartije u Srbiji bile su akcije kineske kompanije Alibaba, ali i društvenih mreža Tviter i … Koliko su građani Srbije zaradili na svjetskim berzama\nNa Forex-u trguju svi – Bankar.me\nForex = Profit. Poznata je izreka da – optimist u svakom problemu vidi šansu, pa nije nikakvo čudo da su mnogi učesnici Forex tržišta ostvarili značajan profit baš u periodu svetske ekonomske krize. Naime, kriza na globalnom nivou podrazumeva, ne samo poremećaj u ekonomiji i društvenom životu, već i povoljno vreme za investiranje, a samim tim i rešavanje velikog broja nagomilanih\nNajtraženiji poslovi u Srbiji ne znače da su ujedno i najbolje plaćeni poslovi. Naime, sa aspekta poslodavaca najtraženiji poslovi su po vokaciji i osrednje plaćeni jer su ređa zanimanja koja donose velika lična primanja poput menadžera kompanija i rukovodećih pozicija uopšte.


Preminuo profesor Aleksić\nProjektant prvog domaćeg računara otišao u seni u 82. godini\nBEOGRAD (Tanjug-Ekos) - U Beogradu je 6. januara u 82. godini preminuo profesor dr Tihomir Aleksić, projektant prvog domaćeg računara CER 10, čija proizvodnja je počela još 1961. godine u institutu Mihailo Pupin.\nKasnije je napravljen i računar CER 20 koji je u nekim funkcijama korišćen do nedavno. Profesor Aleksić je bio konstruktor prototipova prvog domaćeg elektronskog teleprintera, kućne telefonske centrale i drugih digitalnih uređaja. On je bio prvi domaći pronalazač koji je lansirao digitalne komponente i svojim izumima najavio digitalnu eru na ovim prostorima. Aleksić je za izvanredne rezultate u istraživačkom i inovatorskom radu dobio Oktobarsku nagradu grada Beograda kao i niz drugih priznanja.\nIstaknuti naučnik sahranjen je 9. januara, a komemoracija je održana 13. januara na Elektrotehničkom fakultetu, gde su o profesoru i njegovom naučnom i ukupnom doprinosu razvoju informatike govorili dekan toga fakulteta profesor dr Branko Kovačević, profesor dr Borivoje Lazić (sa istog fakulteta), dr Dušan Hristović iz instituta "Mihailo Pupin", dekan Elektronskog fakulteta u Nišu profesor dr Gradimir Milovanović i predsednik Društva za informatiku Srbije Nikola Marković.\nPreminuo profesor Aleksić, projektant prvog domaćeg računara\nOrijentacija u prostoru pomoću mobilnog telefona\nOd novembra 2004. kreće domen .EU\nU 14 zemalja sproveden prvi Svetski Internet projekat\nIgre u Atini dobijaju visokotehnološki doping\nNovo u Kompjuter biblioteci: Sigurnost Apache vebservera


Severna Makedonija smatra da je rano za otvaranje granica\nMakedonski ministar zdravlja smatra da bi otvaranje granica ugrozilo dosadašnje rezultate\nRekao je da Vlada ima sistem u kojem preko Centralnog štaba odgovara na "apsolutno sve zahteve za putivanje pojedinaca, koji treba da putuju u inistranstvo, ili stranaca koji dolaze, ili makedonskih građana koji se vraćaju".\nSeverna Makedonija je jedina u regionu koja na snazi ima državni karantin, u koji se upućuju svi građani koji pređu granicu.\nTakođe, putovanje u inostranstvo, bez odlaska u samoizolaciju nakon povratka, dozvoljeno je pojedinim funkcionerima, dok građani koji žele da napuste državu moraju da potpišu saglasnost da se neće vraćati naredna tri meseca.\nMinistar je rekao da bi trebalo zajednički naći rešenje za lakši prelazak granica, kako da se izbegnu gužve, da li će biti potrebni testovi i besplatno bolničko lečenje ako neko na putovanju oboli od korona virusa.\nDruge zemlje u regionu najavile su da bi granice mogle da otvore od 1. juna.\nU Severnoj Makedoniji je do sada registrovano ima nešto više od 1800 slučajeva korona virusa, a umrlo je 106 ljudi.


Lapsus band pokorio Sarajevo: Na prvom solističkom koncertu pevalo uglas 3.000 duša! (VIDEO)\nPrvi solistički koncert „Lapsus band-a“ u sarajevskom „Domu mladih“ ostaće upamćen kao tročasovni muzički spektakl, ali i upisan zlatnim slovima u istoriju ove kultne dvorane sa rekordnih 3.000 posetilaca!\n01.03.2018. - 14:00h Autor: Promo\nUprkos blokiranim putevima i sibirskoj hladnoći koja je vladala u sredu uveče u prestonici Bosne i Hercegovine, hala je bila mala da primi sve one koji su želeli da čuju članove najveće regionalne muzičke senzacije, pa su se redovi protezali i po sto metara, a na ulazak se čekalo i do pola sata.\nOnima koji su imali sreće da na vreme nabave ulaznicu, jer je koncert unapred bio rasprodat, strpljenje se isplatilo pa su tako mogli da uživaju u najvećim hitovima „Lapsusovaca“ ali i u njihovom izvođenju odabranih pesama drugih kolega, po čemu su na početku karijere i postali poznati.\n“Prvi koncert u karijeri je velika odgovornost i ne postoje reči kojima bismo opisali svoju sreću i zahvalnost onima koji su uprkos svemu bili tu da nas podrže. Obećavamo da je ovo samo početak i da ćemo ubuduće nastaviti da publici poklanjamo samo najbolje pesme, a trudićemo se i da se češće viđamo na ovakvim koncertima”, rekli su članovi najpopularnijeg benda na Balkanu koji su ovu titulu dan ranije opravdali i u Banja Luci, ovenčavši se priznanjem na manifestaciji „Oskar popularnosti“.


Laguna - Bukmarker - Roman „Jedro nade“ na engleskom jeziku u prodaji od 9. maja - Knjige o kojima se priča\nOd četvrtka 9. maja u prodaji će se naći „Sail of Hope“ – roman „Jedro nade“ Nikole Malovića na engleskom jeziku, u izdanju Lagune.\nOvo je priča o najpoznatijem modnom dezenu na svetu. Radnja prati Nikolu Smekiju, ambicioznog modnog industrijalca iz Barija, koji se na poziv gradonačelnice vraća u Perast, grad svojih predaka, da bi ponovo pokrenuo i oživeo tradicionalnu proizvodnju mornarskih majica.\nU svetu koji potpuno zavisi od tehnologije, evoluirani Google preuzeo je ulogu boga, pa nadgleda sve i svakoga. Smekija uspeva da brodi digitalnim lavirintom, otkriva kako je plavo-beli dezen nastao na Mediteranu i kojim to čudom uporno opstaje kroz vekove. U najlepšem zalivu na svetu, junak se zaljubljuje u neobičnu meštanku koja će mu otkriti ne samo tajne baroka, već i da je ljubav jedino što internet još uvek ne može da zabeleži i arhivira...\nMalović je, kao niko pre njega, u roman utkao i logiku primorskog načina života i ispleo ljubavnu priču u srcu urbane barokne bajke, pa je pred nama izuzetna povest o čuvenom dezenu koji je postao globalni brend, u čiju istoriju su umešani Jevreji, katolički kraljevi, otkriće Amerike...


"Oživljavanje olimpijskog duha" 9. februara na Bjelašnici - Klix.ba\n"Oživljavanje olimpijskog duha" 9. februara na Bjelašnici\n23.1.2013. u 15:04\nNa olimpijskoj planini Bjelašnici, na Babinom dolu 9. februara od 11.30 do 16.00 sati bit će održana manifestacija povodom projekta ''Oživljavanje olimpijskog duha'.\nOrganizator manifestacije je "Udruženje Veritas" iz Sarajeva, uz finansijsku podršku Ministarstva privrede Kantona Sarajevo, tehničku podršku KJP ZOI 84, te muzički program studentskog IFM radija.\n"Projekt "Oživljavanje Olimpijskog duha" kao ciljanu grupu definiše djecu i omladinu Kantona Sarajevo i šire, radi njihovog upoznavanja o olimpijskom duhu Sarajeva", - kazala je Agenciji Fena predsjednica "Udruženja Veritas" Džihana Hajdarpašić- Misirlić.\nPrema njenim riječima, u okviru ovog projekta orgnizovana su takmičenja djece u literalnim i likovnim radovima o temi "Moj san o olimpijadi u mojoj državi" u toku decembra 2012. godine u školama Kantona Sarajevo. Ceremonija dodjele nagrada za najbolje takmičare, po svim kategorijama, bit će upriličena 9. februara na ovoj manifestaciji na Bjelašnici.\n"Osim upoznavanja djece o olimpijskoj prošlosti, ova ceremonija jedan je od koraka da se Sarajevu vrati stari olimpijski sjaj, ponudi nova prilika za dodatno oživljavanje zimskog turizma, te da se Sarajevo afirmira kao istinska turistička destinacija", kazala je Hajdarpašić- Misirlić, dodavši da će se taj dan prisutni moći zabaviti uz muziku osamdesetih, snježne igre i maskotu "Vučka".\nGlasnogovornica KJKP ZOI '84 Muamera Šehić je kazala Feni da ZOI '84 podržava svaku manifestaciju koja ima za cilj da građane podsjeti na olimpijsku historiju Sarajeva.\n"Februar je mjesec kada obilježavamo godišnjicu Zimskih olimpijskih igara i podržavamo svaku inicijativu da se što veći broj djece i građana grada Sarajeva i BiH upozna o olimpijskoj istoriji našeg grada i države i tim povodom smo podržali i projekt koji provodi Udruženje Veritas", kazala je Šehić.\nPozvala je uime preduzeća ZOI '84 svu djecu i omladinu grada Sarajeva da dođu na Bjelašnicu 9. februara kada će biti održana ova manifestacija.


„Rio Tinto” zastaje s projektom „Jadar”\nOtvoreni dijalog je u interesu svih i naredni period posmatramo kao priliku da se razjasne sporna pitanja, kaže Vesna Prodanović, direktorka „Rio Sava Exploration”\nGeneralna direktorka „Rio Sava Exploration” Vesna Prodanović izjavila je juče da ta kompanija planira da zastane s projektom „Jadar” i da pozove na javni dijalog kako bi se stanovnici upoznali sa svim aspektima projekta.\nProdanovićeva je u intervjuu za agenciju Beta kazala da se projekat „Jadar” planira u predviđenim zakonskim okvirima, ali da se neće preduzimati nijedan korak koji može dodatno da zabrine stanovnike. „Odluku grada Loznice o ukidanju Prostornog plana vidimo kao znak da je potrebno da se s nadležnim institucijama dodatno predstave određeni aspekti projekta. Smatramo da je otvoreni dijalog u interesu svih zainteresovanih strana, zajednice i kompanije, i naredni period posmatramo kao priliku da se razjasne sva sporna pitanja”, navela je direktorka „Rio Sava Exploration”, firme ćerke kompanije „Rio Tinto”.\nNa pitanje kako tumači nedavnu izjavu predsednika Srbije Aleksandra Vučića da će Srbija „drugačije razgovarati” s „Rio Tintom”, Prodanovićeva je kazala da se projekat „Jadar” u svim svojim fazama razvijao u skladu sa zakonskom regulativom Republike Srbije i prema visokim standardima Evropske unije. „Jedan od prioriteta je otvorena komunikacija o svim aspektima projekta, i s tim ćemo nastaviti i u narednom periodu. Uvažavamo komentare da je potrebno da još više komuniciramo. Otvoreni smo za sve konstruktivne predloge i apelujemo da se rasprava o projektu vrati u okvire činjenica i nauke. Samo ’hladne’ glave možemo realno da sagledamo sve tehničke, ekonomske, socijalne i ekološke aspekte ’Jadra’. Naravno, sve ovo se odvija u okviru regulative koja se odnosi, ne samo na sprovođenje samog projekta, već i na druge aspekte, uključujući i zaštitu prava svih stranih investitora”, istakla je Prodanovićeva.\nUpitana kada će biti završena i objavljena Studija uticaja na životnu sredinu projekta „Jadar”, Prodanovićeva je rekla da bi se završile Studije procene uticaja na životnu sredinu, neophodno je da se ishoduje odobrenje o eksploatacionom polju koje će potvrditi koordinate eksploatacionog polja. „Ovo odobrenje ne daje eksploataciona prava, niti dozvolu za izgradnju objekata. Studija procene uticaja na životnu sredinu za Projekat ’Jadar’ je regulatorni proces kojim rukovodi Vlada Srbije. Kao deo tog procesa, moramo pokazati na koji način ćemo maksimalno, u skladu sa zakonskim odrednicama, umanjiti potencijalne uticaje na životnu sredinu. Kada studije budu gotove biće, prema zakonskoj proceduri, predmet javne rasprave u kojoj će moći da učestvuju svi građani, da daju svoje komentare i sugestije. Finalnu ocenu studije doneće nezavisno telo – Tehnički komitet, koje formira Ministarstvo zaštite životne sredine”, objasnila je ona.\nProdanovićeva je istakla da ne postoji potpisan dokument između Republike Srbije i „Rio Tinta” u vezi sa sprovođenjem Projekta ’Jadar’ iz kojeg proizilaze obaveze za bilo koju stranu. „Potpisan je samo Memorandum o razumevanju, neobavezujući dokument koji potvrđuje da će strane potpisnice u dobroj volji i u zakonskim okvirima raditi zajedno na sprovođenju projekta. Ne postoji nijedan veći i kompleksan projekat koji bilo koja kompanija u bilo kom delu sveta može da sprovede bez aktivnog rada sa svim državnim i lokalnim organima. Takva je situacija i sa našim projektom i to nije ništa neuobičajeno”, kazala je direktorka.\nPo njenim rečima, za kompaniju je najvažnije da se sve sprovodi u skladu sa zakonskom regulativom „na koju se kao investitor oslanjamo kako bismo osigurali da uživamo pravičan i ravnopravan tretman i zaštitu i bezbednost investicije”. „Odnosno, da se ni na koji način nezakonitim, nerazumnim ili diskriminatornim merama ne ugrožava naše ulaganje”, naglasila je Prodanovićeva.\nNa pitanje da li postoji dokument na osnovu kojeg bi država Srbija bila u obavezi da „Rio Tintu” plati odštetu ukoliko se ne dobije dozvola za otvaranje rudnika, Prodanovićeva je kazala da je investicija kompanije „Rio Tinto” u Projekat „Jadar” investicija iz Ujedinjenog Kraljevstva, s obzirom na to da su osnivači „Rio Save” kompanije sa sedištem registrovanim u Londonu. „Investicija u ’Jadar’ je predmet zaštite Bilateralnog sporazuma između Srbije i Ujedinjenog Kraljevstva o uzajamnom podsticanju i zaštiti ulaganja. Taj sporazum je potpisan 2002. godine i ratifikovan 2004. godine. Srbija ima slične sporazume s mnogim stranim državama, i kao i svi ostali sporazumi, i ovaj sporazum predviđa međunarodno priznate mehanizme zaštite investicija”, objasnila je Prodanovićeva.\nUpitana koliko je do sada „Rio Tinto” uložio novca u istražne radove i kupovinu zemlje na područjima gde je u planu eksploatacija rude i u zonama uticaja rudnika, Prodanovićeva je kazala da je za razvoj Projekta „Jadar” do sada opredeljeno 450 miliona dolara.\nNEWER POSTHiljadama porodica u Srpskoj zabranjena identifikacija preminulih od korone\nOLDER POSTDominacija Đokovića